Međunarodni dan starih obeležen u Požarevcu - Boom93\nPovodom 1. oktobra, Međunarodnog dana starijih osoba, Crveni krst Požarevac je u saradnji sa Zavodom za javno zdravlje i Patronažnom službom Doma zdravlja obišao korisnike servisa "Pomoć u kući za stara lica i osobe sa invaliditetom".\nVršena je provera zdravstvenog stanja, merenje krvnog pritiska i nivoa šećera u krvi. Starenje populacije danas predstavlja jedan od najvećih uspeha čovečanstva. Istovremeno, starenje stanovništva predstavlja i jedan od najvećih izazova i postavlja pred države sve veće ekonomske i socijalne zahteve.\nCrveni krst Požarevac kontinuirano, tokom cele godine, sprovodi program „Briga o starima“ u okviru koga svakog petka u Domu Crvenog krsta organizuje proveru zdravstvenog stanja najstarijim sugrađanima u saradnji sa Patronažnom službom Doma zdravlja.\nTakođe, uz pomoć Grada Požarevca, realizuje projekat „Pomoć u kući za stara lica i osobe sa invaliditetom“ u okviru koga 15 gerontodomaćica svakodnevno obilazi 102 korisnika na teritoriji Grada Požarevca.


VOZAČI OPREZ: Pojačana kontrola saobraćaja u periodu od 16. do 22. aprila 2018. godine! | SecuritySEE.com\nNaslovna Novosti U fokusu VOZAČI OPREZ: Pojačana kontrola saobraćaja u periodu od 16. do 22. aprila...\nVOZAČI OPREZ: Pojačana kontrola saobraćaja u periodu od 16. do 22. aprila 2018. godine!\nMinistarstvo unutrašnjih poslova Vlade Republike Srbije saopštilo je da će pripadnici Uprave saobraćajne policije sprovesti pojačanu kontrolu brzine kretanja vozila, u periodu od 16. do 22. aprila\nOva akcija je u ponedeljak počela u svim državama članicama međunarodne organizacije TISPOL (Mreža saobraćajnih policija Evrope). Reč je o ukupno 32 države (28 država članica Evropske unije, Švajcarskoj, Norveškoj, Srbiji i Gruziji).\nMinistarstvo unutrašnjih poslova podseća da svaka kontrola vozača, odnosno vozila, podrazumeva i obavezno alkotestiranje vozača, te da će prilikom zaustavljanja svakog motornog vozila koje prekorači dozvoljenu brzinu saobraćajni policajci kontrolisati i da li vozač i putnici u vozilu koriste sigurnosne pojaseve.\nU okviru ove međunarodne akcije, realizovaće se i akcija „Speed Marathon“, koja se takođe sprovodi na svim evropskim putevima, a tokom koje će biti merena brzina na najvažnijim putnim pravcima neprekidno u trajanju od 24 časa, od 18. aprila u 6 časova do 19. aprila u 6 časova, navodi se u zvaničnom saopštenju.\nAnalize pokazuju da je svaki treći saobraćajni prekršaj u našoj zemlji prekoračenje dozvoljene brzine kretanja vozila. Istovremeno, neprilagođena brzina javlja se kao uticajni faktor u gotovo polovini saobraćajnih nezgoda sa poginulim licima.\nU periodu od 18. aprila u 6 časova do 19. aprila u 6 časova, biće angažovani svi raspoloživi uređaji za merenje brzine, uz napomenu da će se na deonici autoputa Šid – Šimanovci meriti i prosečna brzina kretanja vozila.\nU zvaničnom saopštenju Ministarstva unutrašnjih poslova podsećaju da je tokom prošlogodišnje akcije „Speed Marathon“, za 24 časa na evropskim putevima otkriveno ukupno 151.073 prekršaja prekoračenja brzine, od čega je u Srbiji 2.895 prekršaja.\nPrethodni članakSrbija očekuje Zakon o klimatskim promenama\nSledeći članakKonferencija o prekograničnoj saradnji Hrvatske i Srbije


SRBOBRAN DANAS SLAVI I OBELEŽAVA DAN POBEDE NAD FAŠIZMOM: Srbobran.net web portal\nSRBOBRAN DANAS SLAVI I OBELEŽAVA DAN POBEDE NAD FAŠIZMOM\nNa današnji dan 1944. godine Srbobran je oslobođen od okupatora u II Svetskom ratu. Polaganjem venaca na spomenik žrtvama fašizma na Trgu slobode i na spomenik stradalom vojniku Crvene armije Borisu Mihajloviču Korotkovu počela je svečanost obeležavanja Dana Srbobrana.\nProgram je započeo intoniranjem himne "Bože pravde" koju je izveo hor OŠ "Vuk Karadžić". Vence i cveće su položile pored delegacije opštine Srbobran, predstavnici SUBNOR-a naše opštine, Bečeja, Sombora, Temerina, Vrbasa, kao i druga boračka udruženja i delegacije Srpske napredne stranke, Socijalističke partije Srbije i Jedinstvene Srbije.\nSrbobran ima čast da obeležavanju ovog velikog dana u istoriji prisustvuje i predstavnik ambasade Ruske federacije, ataše za informisanje, Igor Hobrijačkov, kao i delegacija grada Miškin koju je predvodila predsednica opštine, Olga Viktorovna Minajeva.\nSećanje na borbu za oslobođenje od okupatora u II Svetskom ratu, oživeo je Ljubomir Panjković, učesnik NOB-a koji se skupu obratio podsećajući na strahote koje rat nosi sa sobom, a nakon njega svečanim govorom obratio se Radivoj Paroški, predsednik opštine Srbobran. Njegov govor prenosimo u celosti:\nPo završetku programa i odavanja pošte žrtvama fašizma, skup se preselio na spomen obeležje gde je život, za oslobođenje Srbobrana, utkao vojnik Crvene armije Boris Mihajlovič Korotkov. Na njegov spomenik takođe su, u znak sećanja i uz odavanje počasti položeni venci i cveće,\nVečeras u 19.00h u sali Malog pozorišta održaće se Svečana akademija na kojoj će biti dodeljenje zahvalnice građanima i organizacijama iz naše opštine u sklopu dodeljivanja Oktobarske nagrade.


Cvijanović i ambasador Ping o mogućnostima privredne saradnje Srpske i Kine\n18.02.2019. / 8:00\nBANJA LUKA, Predsjednica Republike Srpske Željka Cvijanović i ambasador Narodne Republike Kine u Bosni i Hercegovini Ji Ping razgovarali su juče o aktuelnim političkim i ekonomskim temama, u svjetlu unapređenja privredne i kulturne saradnje Srpske i Kine.\nCvijanović je istakla da su pozitivna iskustva s kineskim kompanijama, u realizaciji značajnih projekata u oblasti saobraćajne infrastrukturne, energetike i zdravstva, dovela do sve veće zainteresovanosti kineskih investitora za ulaganja u RS.\nIstakli su i da uvođenje bezviznog režima između Kine i BiH otvara prostor za intenziviranje saradnje u oblasti turizma i obrazovanja, čime bi se, kako je istaknuto, dodatno unaprijedio prijateljski odnos Srpske i Kine, saopšteno je iz Kabineta Željke Cvijanović.\nZajednički je ocijenjeno da intenzivnije saradnje u oblastima od obostranog interesa treba i dalje biti u fokusu odnosa Srpske i Kine.\nTokom sastanka, kojem je prisustvovao i predsjedavajući Predsjedništva BiH Milorad Dodik, razmijenjena su mišljenja i o drugim aktuelnim ekonomskim i političkim temama u Srpskoj i BiH, s osvrtom na protekle opšte izbore, a sagovornici su izrazili očekivanja da će vlast na svim nivoima u BiH biti formirana što prije. Fena\nTagovi: ekonomijaJi Pingkinarepublika srpskasaradnjazeljka cvijanovic


Srbija najpoželjnija u regionu za investicije stranih automobilskih kompanija | Mojauto\nPromo\t| 21. 05. 2020. - 16:04h\nUlaganje u automobilski sektor Srbije poslednjih godinu dana iznosi 790 miliona evra!\nUprkos krizi u automobilskom sektoru, Srbija je najpoželjnija destinacija u regionu za ulaganja stranih automobilskih kompanija, navodi se u izveštaju See News-a, provajdera poslovnih vesti i tržišnih informacija, koji je objavljen na online konferenciji o razvoju automobilske industrije „SEE Automotive - Connect & Supply”. Konferenciju je organizovao Automobilski klaster Srbije, uz podršku projekta Razvoj privatnog sektora u Srbiji (PSD) koji, u okviru Nemačko-srpske razvojne saradnje, sprovodi Nemačka organizacija za međunarodnu saradnju GIZ. U virtuelnom prostoru 14 predstavnika ove industrije govorilo je na temu uticaja krize prouzrokovane virusom Covid 19 i budućih trendova.\n„Šesta velika konferencija „SEE Automotive - Connect & Supply” ove godine okupila je više od 200 učesnika, kako bi saznali novosti o stanju automobilske industrije“, istakao je Igor Vijatov iz Automobilskog klastera Srbije.\nTokom pandemije virusa Covid 19 većina kompanija iz autoindustrije je zastala s proizvodnjom i okrenula se donacijama i proizvodnji potrebnih materijala za borbu sa virusom. Procene SeeNews-a pokazuju da bi samo kriza u automobilskom sektoru mogla da utiče na dva odsto ukupne radne snage u nacionalnim ekonomijama Jugoistočne Evrope, a gubici u čitavom regionu mogli bi da budu veći od osam milijardi evra. „Međutim, postoji optimizam, posebno kada je reč o Srbiji. Srbija je očigledno najpoželjnija destinacija u regionu za ulaganja stranih automobilskih kompanija. Samo od marta 2019. do marta 2020. godine, ulaganje u automobilski sektor Srbije iznosi 790 miliona evra i nema podataka da će biti promene ovih investicionih planova zbog krize“, izjavila je Lilia Goranova iz See News-a.\nAnalize pokazuju da će automobilski sektor biti među gubitnicima usred pandemije i ekonomske krize koju je izazvala, a oporavak zavisi od mera koje će preduzeti nacionalne vlade. Ekonomska budućnost i razvoj Srbije zavise i od globalne situacije u autoindustriji.\n„Ova industrija se trenutno se suočava sa mnogim izazovima, kao što su zatvaranje proizvodnih pogona i prekid globalnog lanca snabdevanja, što preti ekonomskom razvoju Srbije, koja ima godišnji obrt od tri milijarde evra u autoindustriji. Deo naše podrške je posvećen Automobilskom klasteru u Srbiji, koji organizuje konferencije i druge događaje za potrebe ove industrije, a jedan od glavnih ciljeva AC Srbija je digitalizacija autoindustrije koju je ova kriza učinila još bitnijom“, istakao je Aleksandar Bec iz GIZ-a, rukovodilac sektora – Održivi ekonomski razvoj i zapošljavanje.\nKontinuiranu podršku razvoju automobilske industrije u Srbiji pruža Nemačko-srpska razvojna saradnja, koju implementira GIZ kroz različite projekte, a ove godine obeležava se 20 godina ove saradnje. „Kada je počela pandemija virusa Covid 19 razmatrali smo sa našim partnerima iz Srbije koji pristup da zauzmemo u aktuelnoj situaciji, u cilju definisanja mera koje će ublažiti efekte krize. Zajedno sa Centrom za digitalnu transformaciju u okviru Privredne komore Srbije razvili smo program za podršku poslovanju u vanrednoj situaciji za MMSP. Program nudi dvodnevnu besplatnu podršku konsultanata za digitalnu transformaciju za kompanije iz svih industrija, za koji se u prvih nekoliko dana prijavilo 120 kompanija“, dodao je Bec.\nNa globalnom nivou jedan od uticaja krize prouzrokovane COVID-19 virusom biće manjak investicija u inovacije u okviru automobilske industrije. „Kriza će odložiti razvoj autonomnih automobila čak do 2035. godine, a možda se to nikad neće ni desiti“, saopštio je Džej Nagli (Jay Nagle), specijalista za istraživanje i razvoj iz Odeljenja za međunarodnu trgovinu iz Velike Britanije. Ipak, on je dodao da je dobra vest da se nastavlja rad na projektima razvoja električnih automobila za 2021/2022, budući da se potreba za električnim automobilima neće smanjiti, što su pozitivne posledice pandemije, koja je i sama doprinela kvalitetu vazduha.\nOva konferencija je jedna od najvažnijih stručnih i poslovnih skupova u ovom delu Evrope kada je u pitanju automobilska industrija, a drugog dana predstavnici kompanija učestvovali su i na više od 100 B2B sastanaka u cilju ostvarenja poslovnih kontakata.\nPovezane teme: see konferencija, EE Automotive - Connect & Supply, konferencijaija


Zaštitnik građana: Usvojiti kodeks o pravilima ponašanja na internetu • Poportal\n16/01/2021 Predrag Panić\nZamenica Zaštitnika građana za prava deteta i rodnu ravnopravnost Jelena Stojanović pozvala je nadležne organe da usvoje kodeks o pravima građana na internetu sa pravilima ponašanja u cilju zaštite prava građana, a posebno dece, od govora mržnje i diskriminacije.\nStojanović od Tužilaštva za visokotehnološki kriminal traži da krivično goni osobu za koju se sumnja da je izvršilo krivično delo rasne i druge diskriminacije, saopštila je kancelarija Zaštitnika.\n„Diskriminatorno ponašanje i izjave na internetu, poput onih koje su pre nekoliko dana upućene deci pripadnicima romske nacionalne manjine, nadležni organi moraju odmah sankcionisati. Zato tražim od Tužilaštva za visokotehnološki kriminal da hitno reaguje povodom poslednje diskriminacije romske dece na društvenim mrežama“, navela je Stojanović.\nPrijavljeno 12 slučajeva reakcije na vakcinu protiv korone – pojava temperature i glavobolje


Otvara se Luvr i u Emiratima\nOgranak pariskog muzeja Luvr biće otvoren u prestonici Ujedinjenih Arapskih Emirata s godinu dana zakašnjenja, saopštio je investitor koji radi na izgradnji kulturne četvrti Abu Dabija.\nKompanija za razvoj turizma i investicije (TDIC) navela je da će ogranak Luvra biti prvi muzej otvoren u kulturnoj četvrti ostrva Sadijat i da će to biti s godinu dana zakašnjenja. Ranije je planirano da otvaranje bude 2012.\nTDIC je saopštio da je privremno povukao tender za izvođenje betonskih radova na ogranku njujorškog muzeja Gugenhajm. Navodi se da je to povezano s odlukom o preisipitivanju strategije davanja radova izvođačima. TDIC, međutim, tvrdi da će svi projekti na ostrvu Sadija biti završeni.\nTa kompanija je navela da radovi na Luvru "napreduju po planu" i da su pripreme terena i projekt već završeni. Gugenhajm u Njujorku saopštio je da ta odluka ne utiče na planove za izgradnju Gugenhajm Abu Dabi muzeja.


Стојановић: У партнерству са ЕУ подижемо конкурентност српских МСП\t| Ministarstvo privrede Republike Srbije\nDržavni sekretar u Ministarstvu privrede Branimir Stojanović izjavio je danas da je glavni cilj države unapređenje konkurentnosti i modernizacija proizvodnje malih i srednjih preduzeća, a značajna podrška tom cilju ostvaruje se kroz partnerstvo s Evropskom unijom.\nPodrška se, precizirao je, ostvaruje i kroz učešće u programima EU poput COSME i Horizonta 2020, kroz regionalne programe i nacionalne IPA fondove.\n„Do sada je pet finansijskih posrednika učestvovalo u COSME programu, a sektoru MSP u Srbiji, kroz taj program, biće dostupno više od 740 miliona evra povoljnih kredita“, rekao je Stojanović na Regionalnoj konferenciji Evropske mreže preduzetništva (EEN) konzorcijuma Jugoistočne Evrope.\nDržavni sekretar je ukazao da ministarstvo od početka podržava Evropsku mrežu preduzetništva koja je, kako je dodao, još jedan važan element programa COSME.\n“Naš glavni cilj je unapređenje konkurentnosti i modernizacija proizvodnje malih i srednjih preduzeća, podrška pokretanju i širenju preduzeća, otvaranje novih radnih mesta i doprinos ukupnom ekonomskom rastu“, rekao je Stojanović.\nEvropska mreža preduzetništva je projekat koji se sprovodi u okviru programa EU za konkurentnost malih i srednjih preduzeća COSME. Ovom programu Srbija je pristupila krajem 2015. godine, a nacionalni koordinator programa je Ministarstvo privrede.\nEEN je projekat EU koji je nastao 2008. godine i ima za cilj pružanje podrške poslovanju preduzeća putem usluga koje podrazumevaju prekograničnu saradnju, pružanje pomoći preduzećima za razvoj inovativnih ideja, informisanje o dostupnim programima EU na kojima mogu da učestvuju i preduzeća iz Srbije…\nPočetna»Vesti»Stojanović: U partnerstvu sa EU podižemo konkurentnost srpskih MSP


Društvo i ekonomija: Zelenaši konkurišu bankama - BalkaniYUm.TV '); } //]]>\nDaleko od uglancanih šaltera bankarskih poslovnica, u iznajmljenim lokalima tržnih centara ili "uličnim kancelarijama", postoji paralelan kreditni sistem.\nTako je na zgradi tržnog centra na Banovom brdu nekoliko prozora izlepljeno reklamom koja poziva da pozajmite par stotina evra, lako i jednostavno. Proveravajući kakvi su uslovi zajma pozvali smo istaknuti telefonski broj i u razgovoru sa službenicom saznali da je mesečna kamatna stopa 1,5 odsto, ali da se naplaćuje i provizija od 13 odsto, što faktički čini da kamatna stopa na ovaj zajam iznosi 30 odsto godišnje, odnosno dva do tri puta više nego u banci. Ako uzmete 500 evra za 12 meseci, plaćate osnovni dug i još 155 evra kamate.\nIli recimo, ako pozovete stanovitu "Olju", koja reklamira kredit bez odlaska u banku čiji smo broj telefona našli zalepljen na stub autobuskog stajališta (gde je, inače, zabranjeno lepljenje reklamnih poruka) nakon što joj kažete koliko novca vam treba i ako imate stalan posao, brzo će vam izračunati koliko imate da platite, a kamatna stopa je čak konkurentna bankarskim. U slučaju zajma od 120.000 dinara na 12 meseci ukupna kamata bi iznosila 6.500 dinara.


IZASLANIK, SEKRETAR, EX AMBASADOR: A trojke su, Đuro, šta? | Ekspres.net\nBudući pregovori o Kosovu odvijaće se, moglo bi se reći, pod olimpijskim sloganom - važno je učestvovati. To bi se, doduše, pre svega moglo reći za Evropsku uniju koja, uprkos najavama, još nije odredila osobu koja će se u novoj podeli evropskih karata posle majskih izbora baviti ovim pitanjem.\nKo god se, naime, u ime Brisela bavio kosovskom tematikom, faktički će biti u senci američkog ili američkih pregovarača, koji će faktički voditi glavnu reč. A ko će biti glavni među glavnima? To možda i nije suštinsko pitanje, iako se trenutno kao blagi favorit ističe najsvežiji specijalni izaslanik američkog predsednika i američki ambasador u Nemačkoj Ričard Grenel.\nUz njega, tu je i Metju Palmer, zamenik pomoćnika američkog državnog sekretara, koji je prethodno imenovan za izaslanika za Zapadni Balkan, dok je još u prvoj polovini godine zaduženje da se bavi Evropom dobio i nekadašnji ambasador SAD u Makedoniji Filip Riker, ovog puta sa pozicije pomoćnika državnog sekretara za Evropu i Evroaziju.\nTrojka, rekli bi, zloslutno, neki u kojoj svaki igrač ima svoju ulogu koja mu zapadne - buldožera, mirotvorca, onoga ko zavrće uši, dobrog policajca, lošeg policajca... Izbor je veliki.\nGrenel, prema ocenama analitičara i poznavalaca američke politike, svoj uticaj vuče upravo iz činjenice da je on specijalni izaslanik Donalda Trampa, koji na taj način želi da pokaže da je on taj koji će da preseče kosovski Gordijev čvor. Time bi, ocenjuju sagovornici "Ekspresa", ujedno pokazao mišiće kako na unutrašnjem, tako i na spoljno planu. Na unutrašnjem planu demonstrirao bi snagu pred Stejt departmentom, dok bi van granica SAD pre svega pokazao Evropskoj uniji kako se "efikasno" rešavaju problemi.\nIstovremeno, bio bi to i zicer pred američke predsedničke izbore naredne godine, gde bi se nacija uverila kako Tramp za svega nekoliko meseci može da reši ono što sve prethodne administracije, i to pretežno one kojima su upravljale demokrate, nisu uspevale da reše decenijama.\nGrenel, pak, za kojeg obavešteni izvori agencije Beta iz Berlina tvrde da se sam nametnuo Trampu, negirajući da je inicijativa za njegovo postavljanje bila predsednikova, nije gubio vreme. I pre nego što je Senat potvrdio njegovo imenovanje, on je došao u Prištinu, a potom i u Beograd i razgovarao sa Tačijem i Vučićem.\nOno što Srbiju treba da interesuje jeste šta ona u svemu može da dobije, gde je njeno mesto i šta tolika zainteresovanost SAD i Evrope za Kosovo u ovom trenutku za nju znači. U tom kontekstu, pre svega treba imati u vidu da Vašington i Brisel često nastupaju sa gotovo suprotstavljenih strana.\nZa Sjedinjene Države, naime, ne bi bilo sporno da do izvesne promene granica/razgraničenja/razmene teritorija između Beograda i Prištine dođe. A to je opet za Evropu, pre svega za Nemačku i Francusku, gotovo pa neprihvatljivo.\nZa spoljnopolitičkog novinara Boška Jakšića tolika želja svih da umešaju prste samo potvrđuje da se region, a naročito Kosovo, namešta kao poligon za sukobe velikih sila.\n"Kada govorimo o nesumnjivo pojačanom američkom angažmanu i očekivano pojačanom angažmanu Evropske unije koja je bila poprilično uspavana, ne smemo da zaboravimo da u pozadini uvek stoji i Rusija, koja budno motri šta se događa i da to što se događa ne ide na uštrb interesa Moskve. Imamo, dakle, poligon koji će to i ostati dok se ovdašnji problemi ne reše", kaže Jakšić za "Ekspres".\nUspavanost Evrope, inače, posledica je pre svega izbora za Evropski parlament koji su održani u maju, dok nova briselska administracija u puni kapacitet treba da stupi 1. novembra. Evropa želi da odredi specijalnog izaslanika za dijalog o normalizaciji odnosa između Beograda i Prištine iz najmanje tri razloga. Prvi je, naravno, da ne prepuste Amerikancima da, makar formalno, pokupe sav šnjur kada dogovor bude postignut.\nDrugi je taj što su u samom Briselu nezadovoljni kako je dijalog u prethodnom periodu vodila visoka predstavnica za spoljnu politiku i bezbednost Federika Mogerini, pa čak ocenjuju da je napravila i više štete nego koristi.\nTaj se razlog istovremeno prepliće sa uverenjem koje vlada u EU da je posebna ličnost potrebna jer kosovskim problemom, kao vrlo zahtevnim, ubuduće ne može, kao dosad, da se bavi šef evropske diplomatije. Tom stavu u prilog ide i činjenica da će ovaj resor ubuduće voditi Žuzep Borelj, koji dolazi iz Španije, jedne od pet članica Evropske unije koja nije priznala nezavisnost Kosova.\nPovezane vesti - SPECIJALNI IZASLANIK U BEOGRADU Vučić: Kompromisno rešenje; Grenel: Brza saradnja\nKako god, prema diplomatskim izvorima, ova osoba trebalo bi da ima visoki politički profil, odnosno treba da bude najmanje ministar inostranih poslova (bivši ili sadašnji), mora da imati relevantno znanje o prilikama u regionu i treba da ima "harizmu da progura proces" koji bi bio prihvatljiv kako za Beograd i Prištinu, tako i za Vašington i Njujork.\nTrenutno su, međutim, Amerikanci ti koji prednajče u naporima da se kosovski problem reši, a Boško Jakšić ocenjuje da je to prilika da Trampova administracija zabeleži poen, ne samo u takmičenju sa Evropskom unijom, nego i u konkurenciji sa Stejt departmentom.\n"I EU i Stejt department smatraju se neefikasnim posrednicima koji ništa nisu uspeli da urade i Trampova administracija želi da osvoji jedan poen uoči početka predsedničke kampanje, gde god da je taj poen lociran. To je čist politički interes. Podjednako za unutrašnju upotrebu, kao i za spoljašnju upotrebu u odnosima sa Evropskom unijom", kaže Jakšić.\nKomentarišući činjenicu da će se, na ovaj ili onaj način, čak trojica Amerikanaca baviti ovim pitanjem (Riker, Palmer i Grenel), Jakšić dodaje da nikako ne treba zaboraviti i četvrtog - Trampa.\n"Tramp je pre svih. Da nema Trampa, ne bi bilo ni Palmera, ali ni Grenela. Posebno njega", kaže Jakšić.\nPalmerov osnovni zadatak je, međutim, prema ocenama pojedinih poznavalaca američke spoljne politike, taj da Ruse drži dalje od regiona. Kako Jakšić primećuje, to nije ništa novo, jer je to „nominalni zadatak koji su oni dobili još dok je Džon Bolton bio sekretar za nacionalnu bezbednost".\n"Taj zadatak je sebi Trampova administracija postavila kao permanentan cilj i to je jedno od retkih područja na kojima su politike Stejt departmenta i predsednikove administracije u saglasnosti", ocenjuje Jakšić.\nSa druge strane, diplomatski izvori procenjuju da će Grenelov osnovni zadatak, uz obnavljanje dijaloga između Beograda i Prištine, biti i da smekša poziciju zvaničnog Berlina po pitanju promene granica.\nDa Grenel ume da se konfrontira sa Nemcima potvrđuje i Vladan Kutlešić, navodeći za "Ekspres" kako se on u više navrata, gotovo do granice skandala, bunio zbog, pre svega privrednog približavanja Nemačke i Rusije.\nZanimljivo je i da zadovoljstvo zbog imenovanja Grenela, što zvanično, što nezvanično, pokazuju i u Prištini i u Beogradu i u Briselu.\nEvropa je, naime, pozdravila njegovo imenovanje, uz opasku da je dobrodošla njegova pomoć, ali i da pregovarački proces između Beograda i Prištine vodi Brisel.\n"Vodi onaj ko vodi, a ne onaj ko kaže da vodi. Pozicija Amerike je suviše jaka, pogotovo u ovom trenutku. Evropa je suviše slaba u ovom trenutku", kaže Kutlešić.\nOn shvata potrebu Evrope da "bude prisutna u važnoj temi", ali podseća da su Amerikanci ti koji neprestano vode posao već decenijama.\n"Oni se, na primer, maltene uopšte nisu videli u Rambujeu, iako su sve vreme vodili postupak. I pre, i za vreme, i posle Rambujea. A sad su preuzeli inicijativu i javno rekli da daju predstavnika. I to je ta borba za primat", dodaje Kutlešić.\nI onda dolazimo do pitanja gde se u svemu tome nalazi Srbija i kako ona da se postavi u igri velikih igrača koji će, malo je verovatno, voditi usaglašenu politiku.\n"Dobićemo situaciju u kojoj se slonovi tuku, a preti da strada trava. Trebaće nam mnogo mudrosti i diplomatskog takta da se snađemo u igri iz koje ne možemo da izađemo", ocenjuje Boško Jakšić.\nTo što će pregovore u budućem periodu da vode "specijalci", prema Kutlešićevoj oceni, manje je bitno od toga da se promenila atmosfera.\n"Rekao bih da je Vučić iskreno i potpuno bio začuđen imenovanjem Grenela, da mu nije jasno otkud dva specijalna izaslanika od kojih je jedan u okviru Stejt departmenta, a drugi dolazi iz Bele kuće. U predsedničkom sistemu kakav je u SAD, naime, Stejt department je kancelarija koja je toliko podređena predsedniku, da je potpuno smešno govoriti o bilo kakvoj njihovoj samostalnosti u donošenju odluka i kreiranju politike", dodaje sagovornik "Ekspresa".\nkosovo SAD donald tramp priština ambasador Ričard Grenel


Kreditni rejting je skup svojstava tražioca kredita, kao što su položaj, imovina, poslovi i perspektiva, na osnovu koje je moguće donijeti ocjenu o njegovoj kreditnoj sposobnosti, koja se dalje može posmatrati sa formalne i materijalne strane.\nFormalna kreditna sposobnost odgovara pojmu poslovne sposobnosti iz građanskog i trgovačkog prava, a materijalna kreditna sposobnost procjenjuje se prema objektivnim mogućnostima da se ispune preuzete obaveze. Zbog vlastite sigurnosti, svaka banka koja odobrava kredit pažljivo će ispitati kreditnu sposobnost svojih komitenata, odnosno partnera. Kreditno sposobnim tražiocem kredita smatra se onaj ko osigurava vraćanje kredita u roku, ko ima ažurno i uredno knjigovodstvo, ko iskazuje svoju imovinu i obaveze po stvarnoj vrijednosti i ko ima sređeno finansijsko poslovanje, te odgovara uredno svojim obavezama. Ovo je posebno važno ako je riječ o poslovima kreditiranja u međunarodnoj razmjeni jer su i rizici mnogo veći. Da bi se oni maksimalno otklonili, banke i preduzeća u uslovima nedovoljno dostupnih podataka koriste usluge banaka, komora i specijalizovanih agencija koje obavljaju posebnu službu kreditnih informacija.\nKreditni potencijal je maksimalni iznos kredita koji može odobriti banka a da pri tome bude likvidna. To sa jedne strane zavisi od visine fondova banke, prikupljenih depozita i međubankarskih kredita i drugih izvora, a sa druge strane, od visine stope minimalne likvidnosti, obavezne rezerve likvidnosti, visine svih drugih obaveznih plasmana banke koje joj određuje Centralna banka. Kreditni potencijal se može posmatrati kao statička kategorija (bez vremenske varijable) i kao dinamička kategorija (prisutna vremenska varijabla), zatim na nivou jedne banke i na nivou svih banaka.\nKreditna sposobnost je karakteristika dužnika prema kojima kreditor procjenjuje hoće li mu odobreni kredit biti otplaćen u skladu s ugovorom. Do ocjene kreditne sposobnosti klijenta, banke dolaze na osnovu posebne analize prethodnih kreditnih odnosa banke i zajmotražioca, kao i na bazi svih informacija o tražiocu kredita. Pri emisiji dužničkih vrijednosnih papira emitenti (zajmotražioci) obično sami pružaju dokaze vlastite kreditne sposobnosti jer je to element konkurentske prednosti, i utiče na uspjeh emisije. Kreditnu sposobnost pojedine zemlje procjenjuju i javno objavljuju međunarodne finansijske organizacije, banke i organizacije specijalizovane za analize i informacije o kreditnoj sposobnosti.


Vanredna sjednica Skupštine: Na dnevnom redu izbor novih članova Odbora za izborne reforme | Aktuelno\nNaslovna POLITIKA Vanredna sjednica Skupštine: Na dnevnom redu izbor novih članova Odbora za izborne...\nVanredna sjednica Skupštine: Na dnevnom redu izbor novih članova Odbora za izborne reforme\nSjednici prisustvuju predstavnici vladajuće koalicije i predstavnici dijela opozicionih partija: Demokratskog fronta, Socijaldemokratske partije i Kluba nezavisnih poslanika\nSkupština Crne Gore počela je danas zasijedanje, a ne dnevnom redu su dvije tačke. Poslanici će raspravljati o Predlogu zakona o dopuni Zakona o poreskoj administraciji, kao i o izboru novih članova Odbora za reformu izbornog i drugog zakonodavstva.\nSjednici, koja je počela uz primjedbe opozicije na način zakazivanja pri čemu, po njihovom mišljenju nije poštovan Poslovnik, prisustvuju predstavnici vladajuće koalicije i predstavnici dijela opozicionih partija: Demokratskog fronta, Socijaldemokratske partije i Kluba nezavisnih poslanika.\nAdministrativni odbor je, tokom jučerašnje sjednice, predložio da Danilo Šaranović i Momo Koprivica iz Demokratske Crne Gore budu dio Odbora za izborne reforme.\nO prijedlogu Posebnog kluba poslanika da dio tog tijela bude Aleksandar Damjanović nije se raspravljalo.\nObrazlažući zašto je odbijen prijedlog Posebnog kluba poslanika, predsjednik Administrativnog odbora Ljuiđ Škrelja je rekao da je taj predlog kasno dostavljen, nakon čega su, poslanici Demokratskog fronta i nezavisni poslanik Janko Vučinić napustili sjednicu.\nRasprava o predlogu zakona o poreskoj administraciji\nPredlog dopune zakona o poreskoj administraciji će, prema riječima predlagača, doprinijeti boljoj naplati poreza na nepokretnost, dok su iz opozicije ocijenili najvećim problemom države selektivnu primjenu poreske politike, utaju poreza i poreski dug.\nPoslanica Demokratske partije socijalista (DPS) Jovanka Laličić koja je jedan od podnosilaca predloženog zakonskog rješenja, kazala je da je to rješenje inicirala Zajednica opština, koja je artikulisala interese lokalnih samouprava, nakon čega se pristupilo dopuni zakona.\n„Osnova za predlaganje dopune leži u članu Zakona o upravnom postupku kojim je propisano da odredbe posebnih zakona zbog svoje specifične prirode mogu propisati neophodna odstupanja od pravila upravnog postupka, ali da ta pravila ne mogu biti u suprotnosti sa načelima i ciljem Zakona o upravnom postupku“, rekla je Laličić u Skupštini.\nPredložene dopune su, pored Laličić, podnijele njene partijske kolege Nikola Rakočević, Mihailo Anđušić, Miloš Nikolić i Marta Šćepanović.\nLaličić je rekla da se pristupilo dopuni dva člana, kojim se na drugačiji način reguliše način dostavljanja poreskih akata.\n„Pored onih osnovnih, odnosno da se on dostavlja poreskom obvezniku ili njegovom zakonskom zastupniku ili punomoćniku, zakonskim rješenjem se omogućava da se taj poreski akt može dostaviti kada je u pitanju pojedinac i punoljetnom članu njegovog domaćinstva, a kada je u ptianju preduzeće, onda zaposlenom u toj firmi“, objasnila je Laličić.\nOna je ocijenila da je na taj način pokrivena situacija koja se dešava u praksi kada poreski obveznik odbije da primi poreski akt. Zakonskim rješenjem se propisuje kada će se smatrati da mu je uručen, pod uslovom da se o tome vodi službena zabilješka.\n„Takođe, predviđeno je da ako bilo koji od tih načina ne uspije, poreskom organu stoji na raspolaganju jedan način koji takođe poznaje Zakon o upravnom postupku, a to je javnim obavještavanjem”, rekla je Laličić.\nPrema njenim riječima, ponuđena rješenja su na fonu bolje evidencije, uručivanja i naplate poreza na nepokretnost, koja je veoma važan sopstveni prihod svih lokalnih samouprava.\nOna je navela primjer Opštine Tivat, u kojoj je od planiranih 4,5 miliona eura poreza na nepokretnost naplaćeno preko pet miliona, kao i da taj udio u ukupnom budžetu iznosi 30,4 odsto.\nPoslanik Demokratskog fronta (DF) Nebojša Medojević podsjetio je da je ta partija prethodnih mjeseci više puta ukazivala na akcije Klap i Vardar koje se odnose na poreske malverzacije i pranje novca.\n„Tolika vrsta pranja novca i takva pljačka nije mogla da funkcioniše bez podrške vrlo visokih funkcionera u Porekoj upravi (PU), policiji, Agenciji za nacionalnu bezbjednost, stečajnih upavnika i Privrednog suda“, tvrdi Medojević.\nPoslanik Socijaldemokratske partije (SDP) Raško Konjević kazao je da radi o propisu koji bi u određenom smislu mogao da unaprijedi stanje u oblasti naplate poreza. On je, međutim, poručio da je važno da poreski zakoni važe jednako za sve.\n„Nemam ništa protiv što na svaki mogući način želimo da naplatimo porez od građana, ali ima protiv toga da se porez ne naplaćuje od kompanija koje su na crnoj listi PU“, dodao je Konjević.\nOn je saopštio da postoje zakoni i za ove firme koje ne plaćaju porez, ali da se oni ne poštuju.\n„Ako mislite da zakone jednako primjenjujemo, ajde da krenemo sa debljeg, a ne sa tanjeg kraja da vršimo neku vrstu poreskog mobinga prema običnog građaninu, dok ove kompanije koje su dužne stotinu miliona niko ne dira“, poručio je Konjević.\nŠćepanović je, komentarišući službenu zabilješku, kazala da je to nešto što je dio svakog procesnog zakona, odnosno zakona o upravnom i parničnom postupku.\n„Ovdje ništa nije sporno. Ono što se postavilo kao pitanje jeste krivično djelo ukoliko bi dostavljač poreskog akta nezakonito sačinio službenu zabilješku. Naravno da bi odgovarao za to“, rekla je Šćepanović.\nPoslanik Socijaldemokrata (SD) Boris Mugoša ocijenio je da su predložene dopune opravdane, jer se izašlo u susret lokalnim samoupravama da se jasnije definiše procedura dostavljanja poreskog rješenja poreskom obvezniku.\n„Ovo je dobro rješenje, ali ono pojačava odgovornost onih koji ih prave da ona budu kvalitetna“, ocijenio je Mugoša.\nSD će, kako je najavio, podržati taj Predlog zakona ali će istrajavati na pozivanju lokalnih samouprava da pojačaju njihov stepen odgovornosti kako bi imali što kvalitetnija rješenja.\nNezavisni poslanik Aleksandar Damjanović ocijenio je da postoji enormna utaja poreza u državi, s najnovijom aferom Klap, gdje je ogroman broj preduzeća utajio porez.\n„Ove dvije dopune se tiču vraćanja na staro, na 2015. godinu, kada je norma koja se sada predlaže izbrisana, sa obrazloženjem da će Zakon o upravnom postupku to definisati na sistemski način“, rekao je Damjanović.\nDamjanović je naveo i da je takozvana Crna lista nepotpuna, jer se tu nalaze samo oni dužnici gdje je završen postupak i gdje je porez obračunat.\n„Šta je sa svima onima koji su po žalbama predmeti i gdje dobijamo neke firme koje odjednom kad se taj postupak završi duguju po 1,5 miliona ili dva miliona eura. Ni taj dio nije završen“, rekao je Damjanović.\nOn smatra da Zakon o poreskoj administraciji treba pretresti do kraja, jer je iz 2001. godine i ne prati potrebe vremena, elektronsko poslovanje i obračun poreza, odnosno uvid u realno stanje prometa u raznim djelanostima.\nOn smatra da se selektivnom primjenom poreske politike stvara problem gdje će se obeshrabriti oni koji bi platili uredno porez.\nOn je ocijenio da je ključno rješenje tih problema politička volja da se uredi poreski postupak, a teško da će se to riješiti samo time što će na vratiti staro rješenje izbrisano 2015. i tako regulisati uručivanje poreskih rješenja.\nDPS Danilovgrad: Crna Gora ima stručne, odgovorne ljude i institucije


Cena koju ste pronašli je za 25% niža od prosečne cene ovog hotela od 224 US$ za noćenje.\nCena koju ste pronašli je za 25% niža od prosečne cene ovog hotela od 191 US$ za noćenje.\nCena koju ste pronašli je za 30% niža od prosečne cene ovog hotela od 208 US$ za noćenje.\nCena koju ste pronašli je za 43% niža od prosečne cene ovog hotela od 113 US$ za noćenje.\nCena koju ste pronašli je za 18% niža od prosečne cene ovog hotela od 287 US$ za noćenje.\nPrikaži sve povoljne ponude (8) počev od 451 US$\nPrikaži sve povoljne ponude (7) počev od 305 US$


Protesti u Bosanskom Brodu i bojkot u Janji\nRadnici jedine bosanskohercegovačke rafinerije nafte u Bosanskom Brodu danas su protestvovali zbog prekida proizvodnje u ovom kolektivu i duga od 12 neisplaćenih plata.U Janji kod Bijeljine učenici bošnjačke nacionalnosti ni danas nisu došli u školu tražeći izvođenje nastave pom,nacionalnom,programu.\nOko 1.500 radnika jedine bosanskohercegovačke rafinerije nafte u Bosanskom Brodu danas je u jednočasovnom protestu ispred upravne zgrade zatražilo isplatu 12 zaostalih plata, pokretanje proizvodnje u preduzeću i odgovornost lica koja su rafineriju dovela u nezavidan položaj.\nPredsjednik sindikata rafinerije, Slavko Vidić je saopštio da se radnicima ,pored neisplaćenih plata, već više od dvije godine ne uplaćuju ni doprinosi za penziono i socijalno osiguranje. On je istakao da rafinerija ne radi već dva mjeseca zbog nepovoljnog ugovora o uslužnoj preradi sa londonskom kompanijom Vitol zahtjevajućida taj ugvor bude raskinut.\nPredstavici sindikata su najavili da će protesti biti održavani i narednih šest dana u Bosanskom Brodu te da će u slučaju da Vlada ne odgovori na zahtjeve radnika biti nastavljeni u Banjaluci.\nDjaci bošnjačke nacionalnosti nisu došli u školu\nNakon jučerašnjih protesta učenika bošnjačke nacionalnosti u Janji kod Bijeljine danas nije bilo okupljanja ali đaci bošnjačke nacionalnosti ni danas nisu došli na nastavu u Osnovnu školu «Meša Selimović» u ovom mjestu.\nNaime, njihovi roditelji su zatražili da se nastava iz maternjeg jezika, istorije, geografije i još nekih predmeta od šestog do devetog razreda izvodi odvojeno te da nastavnici budu Bošnjaci kao i da se smijene direktor škole i dosadašnji Upravni i Nadzorni školski odbor.\nTim povodom danas su u Janji boravili pojedini poslanici u Narodnoj Skupštini Republike Srpske a predstavnici nadležnih institucija su najavili rješavanje ovog problema do kraja sedmice. Reagovale su i pojedine političke partije uz ocjenu da bi ovaj događaj mogao ugroziti međunacionalne odnose u opštini Bijeljina. Inače, Osnovnu školu Meša Selimović u Janji pohađa 56 odsto učenika srpske i 43 posto bošnjačke nacionalnosti.


Radio Luna :: Srbija :: Zaživele elektronske dozvole, nedostaju planska dokumenta\nNaslovna | Srbija | Zaživele elektronske dozvole, nedostaju planska dokumenta\nU Srbiji je potpuno zaživeo elektronski sistem izdavanja građevinskih dozvola i zahvaljujući tome trenutno je aktivno oko 25.000 gradilišta\nU Srbiji je potpuno zaživeo elektronski sistem izdavanja građevinskih dozvola i zahvaljujući tome trenutno je aktivno oko 25.000 gradilišta, a među lokalnim samoupavama dozvole se najmanje čekaju u Somboru - u proseku četiri dana.\nDa bi se zaokružio postupak izdavanja elektronskih građevinskih dozvola planiraju se izmene Zakona o planiranju i izgradnji, kako bi se uveo i E prostor, pošto često lokalnim samoupravama nedostaju planska dokumenta, kažu za Tanjug u Ministarstvu građevinarstva, saobraćaja i infrastrukture.\nTakođe, vrlo brzo biće usvojene izmene Zakona o upisu u katastar, koji je već u skupštinskoj proceduri, rekla je državni sekretar u tom ministarstvu Aleksandra Damnjanović.\nSuština izmena je uvođenje beležnika, odnosno notara u postupak upisa katastar nepokretnosti, što će građanima omogućiti da lakše i brže upišu svoju imovinu.\nDamnjanović je kazala da će novi Zakon u upisu u katastar znacajno smanjiti vreme upisa svojiine na nepokretnostima i ostvarivanje drugih prava.\n"Da bismo zaokružili ceo postupak izdavanja dozvola uvodimo i E prostor kroz izmene Zakona o planiranju i izgradnji, koje se planiraju vrlo brzo", rekla je ona.\nSrbija je zahvaljujući elektronskim dozvolama rangirana na 10. mesto po brzini izdavanja građevinskih dozvola na Duing biznis listi Svetske banke i pomoći će Republici Srpskoj da uvede sistem za e dozvole.\nMinistarstvo građevinarstva je od početka primene elektronske objedinjene procedure izdalo ukupno 297 građevinskih dozvola, koje obuhvataju radove vredne više od 1,33 milijarde evra, nagilasila je Damnjanović.\nDamnjanović kaže da je bilo slučajeva da je Ministarstvo građevinarstva i za samo jedan dan izdalo građevinsku dozvolu.\n"Takođe, sve naše opštine i gradovi danas bez izuzetka primenjuju elektronski postupak za izdavanje građevinskih dozvola, u zakonskom roku od pet dana. Naši građani i projektanti su se, takođe, navikli na sistem".\nDamnjanović ističe da će Ministarstvo građevinarstva pomagati Republici Srpskoj u reformisanju sistema građevinskih dozvola i uvođenju e-dozvole i preneti resornom ministarstvu iskustva i primere dobre prakse.


Biće urađen prvi Leksikon privrede Crne Gore :: Ekonomija\nBiće urađen prvi Leksikon privrede Crne Gore\nPredsjednici Privredne komore Crne Gore Vlastimir Golubović i Crnogorske akademije nauka i umjetnosti Dragan K. Vukčević potpisali su danas Sporazum o saradnji ovih institucija.\n"Izuzetno mi je zadovoljstvo što smo potpisali Sporazum o saradnji Privredne komore i Crnogorske akademije nauka i umjetnosti, institucija dugog trajanja i time stvorili pretpostavke da objedinjenim naučnim, umjetničkim, kulturnim i privrednim kapacitetima doprinosemo ukupnom razvoju Crne Gore", rekao je Golubović.\nSporazum utvrđuje zajednički interes za trajnu saradnju, koja se odnosi na: obezbjeđenje uslova za promociju, angažovanje i usavršavanje mladog i talentovanog kadra, zajednički rad na naučnoistraživačkim i razvojnim projektima, ili u saradnji sa pojedinim privrednim društvima, održavanje zajedničkih naučnih skupova, okruglih stolova i rasprava, izdavanje publikacija, kao i drugim poslovima od zajedničkog interesa.\n"Sa uvaženim predsjednikom CANU dogovoreno je da iniciramo izradu prvog Leksikona privrede Crne Gore", rekao je Golubović.\nVukčević je saopštio da Sporazum sa Komorom predstavlja nastavak saradnje CANU sa najznačajnijim institucijama u Crnoj Gori.\n"Ovaj sporazum predstavlja doprinos institucionalnom jačanju Crne Gore kao države. Jedan od prvih zajedničkih projekata Komore i CANU biće Leksikon privrede Crne Gore, ne samo da bismo popisali imena i institucije, već i kako bismo od zaborava sačuvali neke značajne ličnosti koje su gradile našu zemlju u oblasti ekonomije", rekao je Vukčević.\nPlanirani Leksikon biće još jedan primjer podrške Privredne komore značajnim publikacijama na temu ekonomije, koje daju posebnu vrijednost crnogorskom izdavaštvu, dodaju iz PKCG.


Naš teniski reprezentativac Dušan Lajović je osvojio prvu ATP titulu u karijeri!\nOn je u finalu nadmetanja u Umagu posle velike borbe uspeo da savlada mađarskog kvalifikanta Atilu Balaža sa 7:5, 7:5 i tako po prvi put došao do trofeja na nadmetanju u organizaciji Asocijacije teniskih profesionalaca.\nZavršni korak do trona je, samo naizgled, trebalo da bude lak - rival je bio tek 208. igrač sveta, Duci je daleko bolje plasiran (36. na ATP listi), ali je bilo i za jednog i za drugog nekoliko uspona i padova na ovom turniru u Hrvatskoj.\nBalaž, koji je u polufinalu eliminisao našeg Lasla Đerea, prvi je napravio brejk, no Lajović je posle 3:5 krenuo u preokret i osvojivši četiri uzastopna gema stigao do 1:0 u setovima.\nPotom je reprezentativac Srbije "dodao gas" i ranim brejkom u drugoj deonici sebi otvorio put sve do vođstva od 4:1, da bi se Mađar u potpunosti vratio, izjednačio na 4:4 i iznenadio publiku, u kojoj je bila i predsednica Hrvatske, Kolinda Grabar Kitarović.\nSa naslovne stranice hrvatskog internet portala Index.hr\nOna je neposredno pred finale rekla da joj je "žao što Hrvatska nema svog predstavnika" (u finalu" te da će "podržati onoga ko ima lepši osmeh". A osmeh je na kraju bio na licu Dušana Lajovića, koji je veliku borbu završio brejkom za trijumf i tako došao do prvog ATP pehara u karijeri.


PREMINUO SLOBODAN RADUN: Odlazak vlasnika i osnivača Nektar Grupe\nPreminuo Slobodan Radun, Foto: Printscreen\n"Napustio nas je veliki čovek i vizionar, osnivač kompanije koja je postala gigant u regionalnoj proizvodnji voćnih sokova i preradi voća i povrća"\nObjavljeno: 15.03.2020. 15:11h\nKompanija Nektar obavestila je javnost da je, nakon duge bolesti, preminuo vlasnik i osnivač Nektar grupe Slobodan Radun.\n"Napustio nas je veliki čovek i vizionar, osnivač kompanije koja je postala gigant u regionalnoj proizvodnji voćnih sokova i preradi voća i povrća", navodi se u saopštenju.\nIz Nektara navode da je zahvaljujući njegovoj viziji, porodičnim vrednostima, ogromnoj energiji, stručnosti, znanju, hrabrosti, od jednog malog preduzetničkog poduhvata 1998. godine do danas izgrađena kompanija koja je apsolutni lider u regionu, ali i prepoznatljiva van regionalnih okvira. Svojim radom ostavio je neizbrisiv trag na privredni razvoj Srbije.\n"Jedan srpski san je uspeo", rekao je Slobodan Radun na prošlogodišnjem obeležavanju prvog velikog jubileja kompanije.\nSlobodan je između ostalog proglašen za najboljeg menadžera Jugoistočne Evrope, kao čovek koji je svojim radom i doprinosom menjao svet nabolje, sa svojom porodicom radio, stvarao, gradio bolju budućnost ne samo za sebe, već za sve oko sebe. Ponosan je bio na sve članove porodice Radun koji su aktivno sa njim gradili priču Nektara, i deo su poslovanja kompanije. Ponosan je bio i na sve zaposlene i u Srbiji, Sloveniji, Severnoj Makedoniji.\n"Bio je aktivno uključen u planove za dalji razvoj kompanije do samog kraja. Postavio je vizionarske ciljeve za narednih 20 godina, a na svima u Nektar grupi ostaje da ih sledimo i odsanjamo srpski san do kraja", navode iz kompanije.\nSlobodan Radun preminuo je u 75. godini života, iza sebe je ostavio suprugu, dve ćerke i sina, petoro unučadi ali i mnogobrojnu rodbinu kao i Nektar porodicu okupljenu u nekoliko kompanija.\nNEKOM 5.000, A NEKOM 15.000 DINARA: Ko će dobiti koliko veliku povišicu u zdravstvu?\nMENE SI NAŠAO, BITANGO NEOPEVANA! Brankica INSAJDER Stanković i Đinđićev telohranitelj Veruović UŠLI U ŽESTOK FAJT


Izvor: B92, 10.Avg.2020, 18:21\nBeograd -- Klaster nekretnina podneo je inicijativu da se posrednicima u prometu nekretnina odobri da mogu da izdaju list nepokretnosti pod istim uslovima kao i notari.\nU resornom ministarstvu kažu da je za to potrebno izmeniti Zakon o postupku upisa u katastar nepokretnosti i vodova i da su spremni da podrže svaku inicijativu koja koristi građanima i privredi.\n"Ministarstvo građevinarstva, saobraćaja i infrastrukture uvek vodi računa o najboljem interesu >> Pročitaj celu vest na sajtu B92 << građana i građanki, te ukoliko bi proširivanje kruga lica omogućilo lakše pribavljanje lista nepokretnosti za građane i privredu, podržaćemo svaku takvu inicijativu i preduzeti korake iz svoje nadležnosti da bi ona bila i sprovedena", rečeno je Tanjugu u ministarstvu.\nPredsednik UO Klastera nekretnina Nenad Ðorđević rekao je Tanjugu da na osnovu vladine uredbe kojom je javnim beleženicima i geodetskim organizacijama povereno izdavanje lista nepokretnosti građanima, posrednici u prometu nepokretnosti, kao profesionalni korisnici usluga e Katastra, ne mogu da izdaju građanima list nepokretnosti.\n"Iako smo tehnički i stručno osposobljeni da to radimo, a građani se prilikom prometa prvo obraćaju nama i uglavnom kod nas završavaju sve te poslove u vezi sa prometom ili izdavanjem nepokretnosti pre overe predugovora ili ugovora, kada idu kod javnog beležnika na overu".\nDorđević je istakao da bi bilo u interesu građana i države da im se odobri da pod istim uslovima kao javni beležnici i geodetske organizacije izdaju listove nepokretnosti pošto će građanima biti znatno smanjen period čekanja i tako neće morati više puta da odlaze kod javnog beležnika.\nU ministarstvu napominju da je, ipak, potrebno razlikovati status profesionalnog korisnika i mogućnost izdavanja lista nepokretnosti u papiru.\nPrema zakonskoj definiciji, "profesionalni korisnik" jeste lice, odnosno organ kome je od strane Zavoda, dodeljeno korisničko pravo da, u vezi sa obavljanjem svoje delatnosti, kroz e-Šalter vrši uvid u katastar, odnosno da preuzima podatke iz katastra, kao i da kroz e-Šalter podnosi i preuzima dokumente u vezi sa upisom u katastar, objašnjavaju u ministarstvu.\nTakođe, kažu da na osnovu podnetog zahteva RGZ-u, posrednici u prometu i zakupu nepokretnosti mogu odmah da dobiju status profesionalnih korisnika.\n"Što se tiče lista nepokretnosti, zakonom je definisano da jedino javni beležnici, kao geodetske organizacije mogu izdavati izvode iz lista nepokretnosti. Uslovi izdavanja izvoda uređeni su odgovarajućom Uredbom".\nMeđutim, dodaju u ministarstvu, upravo reformom koju je sprovelo Ministarstvo građevinarstva, zajedno sa RGZ-om i Svetskom bankom, u delu koji se odnosi na upis prava svojine i unapređenje zemljišne administracije, stvoreni su uslovi i sve tehničke mogućnosti da se "krug lica koja mogu izdavati list nepokretnosti, proširi i na druge korisnike, među kojima su i advokati, agenti za nekretnine, kao i drugi subjekti koji imaju interes i potrebu da ubrzaju taj postupak".\nZa realizaciju podnete inicijative da se proširi krug lica koja mogu izdavati list nepokretnosti, potrebno je pristupiti izmenama Zakona o postupku upisa u katastar nepokretnosti i vodova, budući da se krug lica može proširiti jedino izmenama tog zakona, navode u ministarstvu.\nInače, Ministarstvo građevinarstva je krajem juna objavilo da građani više neće morati da čekaju u redovima na šalteru Republičkog geodetskog zavoda kako bi pribavili list nepokretnosti, pošto će ga notar izdavati kao elektronski dokument po službenoj dužnosti.\nIzvor: Blic, 11.Avg.2020, 08:21


Donirano 30.000 KM za organizacije iz Banjaluke i Doboja | Banjaluka.net\nDonirano 30.000 KM za organizacije iz Banjaluke i Doboja\nPredstavnici Organizacionog odbora Diplomatskog zimskog bazara uručili su Udruženju “Daunsi i mi” iz Banjaluke i Prijateljskoj kući iz Doboja donaciju u ukupnom iznosu od 30.000 KM.\nČekove su u Centru za obrazovanje, vaspitanje i rehabilitaciju sluha i govora u Banjaluci ispred Diplomatskog zimskog bazara uručile Karolina Ferguson, supruga britanskog ambasadora i Marieta Krak, supruga holandskog ambasadora u BiH.\nUdruženju “Daunsi i mi” Banjaluka donirano je 20.00 KM za nastavak projekta terapije govora, a Prijateljskoj kući iz Doboja 10.000 KM za potrebe studiranja mladih i poboljšanja životnih uslova ostale djece u ovoj ustanovi.\nPredstavnik Udruženja “Daunsi i mi” Ana Nikolić rekla je novinarima da se projekat “Logopedski tretman za djecu sa Daunovim sindromom” realizuje od marta 2016. godine pod pokroviteljstvom Diplomatskog zimskog bazara.\nNikolićeva je istakla da će ovaj projekat biti nastavljen još godinu dana i da je tretmanom obuhvaćeno 20 djece uzrasta od 18 mjeseci do 16 godina.


NBS: Bruto devizne rezerve na kraju maja 13,9 milijardi evra\nTanjug 10. juna 2022. 15:53\nBEOGRAD – Bruto devizne rezerve Narodne banke Srbije iznosile su na kraju maja 13,9 milijardi evra, saopštila je danas centralna banka.\nI na ovom nivou obezbeđuje se pokrivenost novčane mase M1 (monetarni agregat koji uključuje kratkoročna dinarska sredstva – gotov novac u opticaju i depozite po viđenju privrede i stanovništva) od 128 odsto i pet meseci uvoza robe i usluga, što je skoro dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama.\nOdlivi iz deviznih rezervi ostvareni su prvenstveno usled razduženja države po osnovu kredita (128,1 miliona evra) i plaćanja drugih obaveza (37,6 miliona evra).\nNa povećanje deviznih rezervi najviše su uticale aktivnosti Narodne banke Srbije na domaćem deviznom tržištu (ukupan neto efekat po osnovu kupovine deviza i svop transakcija 50,0 miliona evra).\nNeto prilivi ostvareni su i po osnovu devizne obavezne rezerve banaka usled uobičajenih aktivnosti banaka (31,8 miliona evra), kao i po osnovu prodaje državnih hartija na domaćem finansijskom tržištu, upravljanja deviznim rezervama, donacija i drugim osnovima (ukupno u neto iznosu 72,7 miliona evra).\nObim realizovane trgovine devizama na međubankarskom deviznom tržištu u maju iznosio je 1,06 milijardi evra i bio je za 389 miliona evra veći nego u prethodnom mesecu.\nNakon snažnih deprecijacijskih pritisaka u martu i stabilizacije faktora na strani tražnje za devizama u aprilu, čemu je doprinela blagovremena i adekvatna reakcija Narodne banke Srbije, u maju su preovladavali aprecijacijski pritisci usled delovanja faktora na strani ponude deviza na domaćem deviznom tržištu (pre svega izuzetno visok otkup efektivnog stranog novca).\nNarodna banka Srbije je na međubankarskom deviznom tržištu u maju kupila 75 miliona evra, dok je od početka godine neto prodala 2,19 milijardi evra, radi održavanja relativne stabilnosti kursa dinara prema evru.


Komercijalizacija električnih aviona: Među javom i međ’ snom - Biznis i Finansije\nHome\tTekstoviB&F Plus\tKomercijalizacija električnih aviona: Među javom i međ’ snom\nPitanje kada će električni avioni biti komercijalizovani deli stručnu javnost na dva suprotna tabora. Dok optimisti tvrde da je masovna upotreba aviona „na struju“ već viđena stvar do 2030. godine, skeptici smatraju da sve tri tehnologije koje su ključne za njihovu komercijalizaciju – baterije, biogoriva i vodonik – zahtevaju mnogo revolucionarnije pomake da bi zajedno mogle da proizvedu revoluciju i u vazuhoplovstvu.\nAko imate 140.000 dolara za „bacanje u vazduh“, možete da upravljate sopstvenim električnim avionom. Proizvođač nije daleko, udaljen je svega nešto više od 500 kilometara vazdušnom linijom. Reč je o slovenačkoj kompaniji „Pipistrel“, koja se bavi razvojem ovakvih letelica još od 2007. godine i jedina u svetu serijski proizvodi i isporučuje električne avione dvosede i trenažne električne avione.\nPrethodne godine je proizvela i prvi električni avion na svetu, dvosed „Pipistrel Velis Elektro“, koji je sertifikovala Agencija EU za vazduhoplovnu bezbednost (EASA). To znači da ispunjava bezbednosne standarde i da se može koristiti za komercijalne letove, koji u ovom slučaju traju najviše 50 minuta.\nPobornici teze da je masovnija upotreba električnih aviona već viđena stvar u bliskoj budućnosti, dočekali su ovakvu vest kao krunski dokaz da su njihove prognoze tačne. Prošle godine, uprkos pandemiji, započeto je za trećinu više projekata u obasti električnih i hibridnih aviona nego 2019. godine, navode stručnjaci Masačusetskog instituta za tehnologiju (MIT).\nPrema njihovoj proceni, ovakav trend, uz izuzetan napredak u razvoju baterija, elektromotora i drugom hardveru koji se već ugrađuje u električne automobile, kao i stotine miliona dolara uloženih u slična rešenja namenjena aviosaobraćuju, ukazuju da se nakon godina sumnji avioni „na struju“ konačno približavaju komercijalizaciji.\nRizici sa rizičnim kapitalom\nAnalitičari investicione banke UBS su još određeniji sa prognozom da će 25 odsto vazduhoplovne industrije do 2035. godine biti hibridno ili u potpunosti na električni pogon. Švajcarska banka nije usamljena u svom optimizmu, koji prate i ulagači, a vidljiv je i sve veći broj strateških partnerstava u razvoju električnih aviona.\nInteresovanje investitora za ulaganja u ovakve projekte primetno raste još od 2015. godine. Od tada do danas, deset vodećih svetskih kompanija za električno vazduhoplovstvo prikupilo je više od 1,2 milijarde dolara, navodi konsultantska kuća za analizu tržišta rizičnih ulaganja „PičBuk“. Analitičari u ovoj kompaniji skreću pažnju da se i američka vojska, jedan od prvih finansijera Silicijumske doline, vraća svojim „korenima“ i ulaže sve veća sredstva u razvoj i testiranje električnih bespilotnih letelica.\nAli prema nekim procenama, trenutnim pionirima u razvoju električnih aviona biće potrebno oko 40 milijardi dolara da finalizuju svoje proizvode i dobiju licencu za komercijalnu upotrebu. To je značajan udeo rizičnog kapitala svake godine, a primer da priliv ne samo što nije zagarantovan nego i da već prikupljeni novac može da odleti u nepovrat, je i aktuelni slučaj američkog stratapa „Zunum Aero“.\nOva kompanija je 2017. godine visoko poletela sa smelim planovima za izgradnju flote hibridnih aviona sa po 12 sedišta, koji će moći da lete na regionalnim rutama između gradova i biti spremni za upotrebu do 2022. godine. Američki startap je za svoj projekat prikupio 6,8 miliona dolara od investitora, među kojima su bile i aviokompanije „Boing“ i „Džet Blu“.\nSamo godinu dana kasnije, startap je ostao bez novca i morao je da otpusti preko 70 zaposlenih. Rukovodstvo je sada podnelo tužbu Višem sudu u Vašingtonu, u kojoj okrivljuje „Boing“ za prevaru, krađu tehnologije, kršenje ugovora, zloupotrebu poslovne tajne i sabotiranje svih napora koje preduzima „Zunum Aero“ da nađe nove finansijere.\nJedno drugo partnerstvo koje je takođe započelo 2017. godine, između britanske niskotarifne aviokompanije „Izidžet“ i drugog američkog startapa, ovog puta „Rajt elektrik,“ još uvek traje. Dve kompanije su prošle godine obelodanile da zajednički tim inženjera radi na razvoju potpuno električnog aviona sa čak 180 sedišta. Letelica bi imala kapacitet da preleti oko 500 kilometara, što je približno razdaljini između Londona i Pariza. Ukoliko se prototip pokaže uspešnim, investitori procenjuju da bi mogao da uđe u komercijalnu upotrebu već 2030. godine.\nPodsetimo da su pomenuti partneri na samom početku saradnje najavljivali da će avione „na struju“ na rutama između pojedinih evropskih gradova komercijalizovati 2027. godine, ali i naknadno pomeranje roka neki stručnjaci iz ove oblasti procenjuju kao nerealno.\nNa čekanju bar još pola veka\nKomercijalno letenje potpuno električnim avionima sa 180 sedišta do 2030. godine „veoma je ambiciozno“, kaže Robert Tomson, partner u konsultantskoj kompaniji „Roland Berger“. Prema njegovom mišljenju, mnogo je realnija opcija da do tog perioda u masovnu upotrebu uđu hibridne električne letelice. „U takvim avionima pogon obezbeđuju baterije i elektromotori zajedno sa tradicionalnim sistemima sagorevanja. Pa i u takvoj varijanti, najverovatnije je da bi do 2030. godine mogao da bude održiv avion sa samo 50 sedišta“, procenjuje Tomson.\nSuzana Hanke, vazduhoplovni inženjer sa javnog Univerziteta „Konkordija“ u Montrealu, tvrdi da letovi na velike daljine potpuno električnim avionima neće biti mogući barem narednih 50 godina i napominje da nije tako mali broj stručnjaka koji smatraju da je pitanje da li će se to uopšte dogoditi do kraja ovog veka.\nRazlog je gustina energije. Ona se obično definiše srazmerom broja vat-sati (Wh) energije po jednom kilogramu. Trenutna gustina energije litijum-jonske baterije može dostići 250 Wh po kilogramu, dok je gustina energije mlaznog goriva ili kerozina otprilike 12 000 Wh po kilogramu.\nAko se ovako posmatraju stvari, na prvi pogled deluje da električni avioni nemaju gotovo nikakve šanse da dostignu one koji koriste fosilna gorova. Hanke, međutim, napominje da ta razlika nije toliko drastična kao što se čini, jer električni pogonski sistemi mogu biti konstruisani tako da budu efikasniji, što znači da mogu preći više kilometara sa manje energije.\nIpak, fosilna goriva trenutno imaju 14 puta veću iskoristivost nego baterije, a dodatna poteškoća sa baterijama je u tome što njihova težna ostaje ista i kada se istroše, dok se kerozin troši tokom leta i čini avion lakšim. „To zauzvrat smanjuje količinu goriva koja mu je potrebna da bi ostao u vazduhu“, ističe kanadska profesorka.\nMeđu onima koji su izračunali šta ovi problemi znače za masovnu upotrebu električnih aviona je i Dankan Voker, sa londonskog Univerziteta „Louborou“. Prema njegovoj računici, najveći putnički avion na svetu, „Erbas A380“, može da preleti samo 1.000 kilometara sa baterijama u poređenju sa standardnim dometom od 15.000 kilometara kada koristi kerozin. „Da bi zadržao trenutni domet, avionu će trebati baterije težine 30 puta veće od trenutnog unosa goriva, što znači da se ovaj tip aviona ’na struju’ nikada neće podići sa zemlje“, zaključuje Voker.\nPrema njegovom mišljenju, sve tri tehnologije koje su ključne za komercijalizaciju električnih aviona – baterije, biogoriva i vodonik – zahtevaju mnogo revolucionarnije pomake da bi zajedno mogle da proizvedu revoluciju i u vazduhoplovstvu. Imajući u vidu kakve je katastrofalne posledice ostavila pandemija korona virusa i po trenutno mnogo isplativiju tradcionalnu avioindustriju, osnovano je očekivati da će se razvoj alternativa za „čistiji“ aviosaobraćaj dodatno odložiti, smatra britanski stručnjak.\nOvakav stav deli i Bil Gejts, koji je uveren da napredak u elektrifikaciji putničkih vozila nije ostvariv kod aviona i teretnih brodova u doglednoj budućnosti, jer je potrebno 35 puta više baterija po njihovoj težini da bi se dobila ista energija koju obezbeđuju fosilna goriva. Šta više, Gejts prognozira da baterije nikada neće biti dovoljno lagane i moćne da pokreću velike avione i brodove na iole dužim razdaljinama i da je, zato, pametnije ulagati novac u druge, realnije alternative koje mogu smanjiti emitovanje ugljen dioksida u ovom delu transporta.\nLešnik drži cenu, iako je podizanje njegovih zasada upola jeftinije nego zasada jabuka i krušaka\nU Srbiji posejano 800 hektara konoplja


PKS apeluje na trgovce da ne podižu cene, a na građane da ne prave kućne zalihe\nBEOGRAD - Privredna komora Srbije apelovala je na proizvođače i trgovce da tokom pandemije virusa korona ne podižu cene proizvoda i ne izlažu potrošače dodatnim troškovima.\nBEOGRAD - "Kineske kompanije su već prisutne u velikim projektima. Jedan Huawei je, takođe, prisutan u Srbiji i mnoge druge kompanije koje se bave tehnologijom sarađuju sa domaćim kompanijama", rekao je Vesović.\nČadež: Otvaranje poglavlja znači predvidivost za investitore\nBEOGRAD/PARIZ - Čadež je rekao da je u Beču inicirano formiranje komorskog investicionog foruma i da u Parizu osam privrednih komora predstavljaju više od 350.000 preduzća iz regiona.\nBEOGRAD - PKS je kao primer za ugled odabrala austrijski model, koji pruža mogućnost da komora bude pravi servis privrede.\nTasovac: Novi početak za srpsku kinematografiju\nBEOGRAD - Ministar kulture i informisanja Ivan Tasovac kazao je da se otvara nova stranica srpskog filma i kulture i izrazio očekivanje da će naredna godina biti uspešnija i bolja nego ova i da postoje razlozi za opzimizam.\nPKS otvara pet trgovinskih centara u svetu u drugoj polovini 2016.\nBEOGRAD - Oni će biti otvoreni u zemljama sa kojima Srbija ima najviše razvijene ekonomske odnose, kao što su Nemačka, Austrija, Rusija, Turska, Ujedinjeni Arapski Emirati...\nPRIJE 38951 MIN\nPRIJE 87880 MIN\nPRIJE 93067 MIN\nPRIJE 111880 MIN\nPRIJE 138125 MIN\nPRIJE 581726 MIN\nPRIJE 743947 MIN\nPRIJE 752461 MIN\nPRIJE 772701 MIN\nPRIJE 1177920 MIN\nPRIJE 1246959 MIN\nPRIJE 1588142 MIN\nPRIJE 1607959 MIN\nPRIJE 1803820 MIN\nPRIJE 2052118 MIN\nPRIJE 2076682 MIN\nPRIJE 2127075 MIN\nPRIJE 2158580 MIN\nPRIJE 2319364 MIN\nPRIJE 2332218 MIN\nPRIJE 2351131 MIN\nPRIJE 2455090 MIN\nPRIJE 2659673 MIN


Home / Ekologija / Raste organska proizvodnja, 3.400 RSD po hektru\nBroj proizvođača organske hrane i površina na kojima se ona sadi u Srbiji raste, a tome doprinose mere agrarne politike koje se odnose na ovu vrstu poljoprivrde. Međutim, ove mere nisu potpune, izjavio je predsednik Centra za organsku proizvodnju Selenča (COPS) Jozef Gašparovski.\nPrema njegovim rečima, jedna od pozitivnih mera je povećanje podsticaja za biljnu organsku proizvodnju na 3.400 dinara po hektaru, što je značajno za male proizvođače.\nGašparovski je na 84. Međunarodnom sajmu poljoprivrede u Novom Sadu rekao da je, međutim, novim pravilnikom o podsticajima u organskoj proizvodnji ograničena pomoć za velike proizvođače u ovoj branši, kakve Srbija ima i koji su deo COPS-a, organizacije koja ima više od 200 članica.\nOn je ocenio da je Centar za organsku proizvodnju u Selenči centar edukacije i inovacija referentan ne samo za Srbiju i region već za celu Evropu, što pokazuju i međunarodni projekti koje ova organizacija realizuje.\nGašparovski je naveo da su u toku dva projekta koja je podržao Međunarodni Višegradski fond.\nOn je najavio da će COPS od 30. maja do 1. juna biti domaćin farmerima iz Ukrajine, kojima će eksperti ove organizacije preneti znanja i iskustva u bavljenju organskom poljoprivredom.\nU radnim susretima, u okviru projekta “Edukacija farmera – zanemarene i nedovoljno iskorišćene biljne vrste” u Selenči učestvovaće i stručnjaci iz Ukrajine, Slovačke i Poljske, kazao je Gašparovski.


Beta 28. aprila 2022. 15:25\nOpština Čajetina objavila je danas da je sa francuskim mondenskim mestom Evian dogovorila saradnju.\n„Slični po veličini, planovima razvoja i značaju turizma za prošlost, sadašnjost i budućnost lokalnih sredina, francusko mondensko mesto i banja Evian, koje leži na obali Ženevskog jezera, i jedan od lidera srpskog turizma opština Čajetina i njen Zlatibor lako su pronašli teme na kojima će ubuduće saradjivati“, kazao je predsednik opštine Čajetina Milan Stamatović nakon razgovora sa predsednicom francuskog gradića Evian Josiane Lei.\nStamatović je prilikom posete Evianu naveo da se unapred raduje dolasku francuskih turista na Zlatibor.\nJosiane Lei prihvatila je poziv čelnih ljudi opštine Čajetina da sa svojim saradnicima poseti Zlatibor, navedeno je u saopštenju.\nDelegacija opštine Čajetina obišla je turističke znamenitosti Eviana, medju kojima je i izvorište najprodavanije mineralne vode na svetu Evian.\nAtrakcija Eviana je i golf teren o čijoj izgradnji u Srbiju, kako je navedeno, razmišlja i rukovodstvo opštine Čajetina u skladu sa planovima razvoja turističkih potencijala opštine.\nCilj posete Evijanu je bio obilazak turističkih i sportskih sadržaja, a sve u susret realizaciji ideje velike investicije na Zlatiboru, izgradnje auto moto droma sa pratećim sadržajima, navedeno je u saopštenju.\nDelegacija opštine Čajetina je posetila i Švajcarsku gde se u Ženevi sastala sa predstavnicima Svestske motociklističke federacije (FIM).\nKako je nevedeno, u narednom periodu biće organizovan obilazak staze u Le Manu-Francuska koja je projektovana za svetska auto moto takmičenja, što bi trebalo da doprinese boljoj realizaciji planova opštine Čajetina.


Košarkaški klub Mega Mozzart » SINOVEC: „MORNAR KVALITETNA EKIPA, VERUJEMO U POBEDU“\nSINOVEC: „MORNAR KVALITETNA EKIPA, VERUJEMO U POBEDU“\nKarte za meč su puštene u prodaju po ceni od 200 dinara za tribine i 500 za VIP mesta i mogu se kupiti u kafiću „Pinki“ u okviru hale PSC Pinki, u periodu od 8 do 22 časa, kao i na blagajni hale u Sremskoj Mitrovici na dan utakmice od 15 časova.\nTrener Mega Bemaxa Dejan Milojević ističe da su mečevi sa Mornarom do sada uglavnom bili neizvesni do kraja:\n– U subotu nas očekuje utakmica protiv Mornara koji ima kvalitetan sastav sa nekoliko dobrih Amerikanaca. Mečevi sa njima su obično neizvesni i uzbudljivi do kraja. Zadovoljni smo kako smo započeli sezonu, ali moramo da se koncentrišemo samo na sledećeg protivnika i da se ne zalećemo previše unapred. Ukoliko nametnemo našu igru sa puno trčanja, verujem da ćemo uspeti da dođemo do pobede koja bi puno značila za naš mlad tim,\nPosle 2 odigrana kola, Mega Bemax ima skor 1-1, kao i ekipa Mornara. Mega i Mornar su odigrali dva meča do sada u okviru ABA lige i oba puta je slavila ekipa Dejana Milojevića, poslednji put u okviru 23. kola prošle sezone, kada je u Baru pobedila sa 81:89.\nU poluvremenu utakmice za srećne gledaoce u hali će biti organizovano porodično šutiranje na koš za poklon pakete kompanije Roda, dok će u pauzama u toku utakmice na tribine biti ispucavane majice kompanije Roda.\nIskusni bek Mega Bemaxa Stefan Sinovec još uvek nije siguran za nastup na meču u subotu, ali ipak veruje u pobedu ekipe:\n– Mornar je ekipa koja konkuriše za plej-of. Uz pojačanja koja su doveli sigurno žele da napadnu četvrto mesto. Imaju tri Amerikanca, tu su i Luković, Mićović i Vranješ, veoma su kvalitetna ekipa. Sigurno je da nas očekuje teška utakmica, ali uz agresivnu odbranu i požrtvovanu igru tokom svih 40 minuta, verujem da možemo da dođemo do novog trijumfa,\nMILOJEVIĆ: „NATERALI SMO ZVEZDU DA TEŠKIM ŠUTEVIMA DOĐE DO POBEDE“


Vitsel je besan, ne trudi se dovoljno - Sportske.net\nVitsel je besan, ne trudi se dovoljno\nAksel Vitsel je ovog leta povezivan sa Juventusom, smatralo se da će poslednjeg dana prelaznog roka preći u taj klub, ali čelnici Zenita su stopirali transfer.\nOdjeknuće na zimu - Najveći transfer u januaru će biti 62 miliona funti?Neverovatan statistički podatak u vezi JuventusaHaos na ''Maksimiru'' pred duel sa Juveom, jedan od najboljih odstranjen iz ekipe?!Juve bez kvarteta u ZagrebuDve nevolje za Juve u jednom danu\nNekadašnji fudbaler Zenita Juri Zeludkov rekao je da je Aksel Vitsel daleko ispod svog nivoa na početku nove sezone.\nOvaj fudbaler je trebalo ovog leta da pređe u Torino gde je trebalo da potpiše za Juventus, ali se to nije desilo jer su čelnici Zenita stopirali transfer.\n"Oni ga nisu prodali u Juve i sada igra katastrofalno. On izađe na teren, uključi štopericu i čeka Novu godinu kako bi mogao da ode. Samo ga pogledajte kako igra. Ne znam zašto Lučesku forsira ovog fudbalera", rekao je nekadašnji igrač Zenita, Zeludkov.\n"Neka mu Bog pomogne, vidi se da nije srećan ovde, pa neka ide gde mu je volja", završio je on.\nKrajnje neprofesionalno ponašanje Vitsela, slažete li se?


15/04/2020\t0 1,131\nJp Komgrad obaveštava građane, da su odredili nove termine za nadoknađivanje odvoženja komunalnog otpada iz reona u kojem se odvozi ponedeljkom i petkom. S obzirom da se podela dezinfekcionog sredstva odvija dobrom dinamikom, a kako bi izbegli gomilanje otpada u domaćinstvima, odvoženje će se realizovati na sledeći način: Umesto 17.04.2020. …\n14/04/2020\t0 429\nIz PU Bambi obaveštavaju da će se upis mališana vršiti od 15. aprila do 10. maja. Upis je obavezan za svu decu rođenu od 1. marta 2014. do 28. februara 2015. godine. Za decu koja su do sada išla u obdanište, dokumentacija se prenosi iz prethodne godine i smatraće se …\n13/04/2020\t9 9,478\n10/04/2020\t0 725\n10/04/2020\t1 482\n07/04/2020\t2 2,318\n06/04/2020\t5 6,646\n06/04/2020\t1 4,580\n05/04/2020\t5 13,630\n02/04/2020\t0 595\n02/04/2020\t0 588\n01/04/2020\t0 629\nObaveštenje o pružanju psihološke pomoći građanima\n01/04/2020\t0 161\nCentar za socijalni rad opštine Bačka Topola je, usled proglašenog vanrednog stanja, uveo telefonsku liniju radi pružanja psihološke pomoći građanima u novonastaloj situaciji izazvanoj epidemijom korona virusa. Stručni radnici Centra će biti dostupni svakim danom, 24 časa, putem telefonske linije sa brojem 069 599 08 69, građanima koji osećaju strah …\n31/03/2020\t0 1,596\nDanas, 31. marta, održana je još jedna sednica Opštinskog štaba za vanredne situacije u Bačkoj Topoli. Članovi Opštinskog štaba za vanredne situacije, na čelu sa predsednikom štaba Kišlinder Gaborom, doneli su sledeću Naredbu: 1. Dezinfekciju javnih površina po mesnim zajednicama vršiće dobrovoljna vatrogasna društva, a u Bačkoj Topoli JP „Komgrad“. …\n29/03/2020\t1 1,857\nZa osobe starije od 65. godina, nedelja je jedini dan kada za vreme vanrednog stanja imaju pravo na šetnju i kupovinu u vremenu od 04.00 do 07.00. U Bačkoj Topoli ove nedelje radila su četiri marketa: PerSu, Gomex, Roda i Idea. U dva navrata obišli smo ove markete i primetili …\nStranica 2 od ukupno 35«12345»102030...Poslednja


Marko Pantelić je podsetio i na detalje povratka Dragana Stojkovića u srpski fudbal.\n“Ne bavim se politikom i politika me ne zanima! Međutim, ovo što se događa u srpskom sportu je infrastrukturna revolucija! Naša je velika sreća što je predsednik države Aleksandar Vučić, čovek koji voli i podržava sport i koji će omogućiti Srbiji da dobije ono što generacije čekaju decenijama. Zato i naglašavam da se radi u infrastrukturnoj revoluciji u Srbiji. Znam mnogi će reći da su ta sredstva mogla biti uložena u neke druge projekte, ali svi ti stadion i sportski objekti imaće multifunkconalno dejstvo. Svaki region imaće velike benifite. A kao bivši fudbaler, sada sportski radnik, znam koliko će značiti izgradnja nacionalnog stadiona. Siguran sam da će Srbija sa ovim objektom imati još veći respekt u fudbalskom i sportskom smislu širom Evrope i sveta. Nacionalni stadion biće nešto čime će svaki građanin naše zemlje moći da se ponosi”“, konstatovao je Marko Pantelić.\nTags: FSSFudbalfudbalski savez srbijemarko pantelicpredsenikareprezentacija Srbijevd\nSedam ranjenih u pucnjavi u Čikagu


Aquaplan doo Zrenjanin, bazeni, saune, kompletna bazenska oprema - Istorijat sauna\nU potpuno različitim kulturama, u svim istorijskim epohama, na različitim teritorijama čovek je oduvek shvatao terapeutsku važnost znojenja. To dokazuju i arheološka istraživanja i sačuvana dokumentacija. Među njima su i brižljiva uputstva grčkog lekara Hipokrata sa Kosa (460-377 god. pre n.e.) u kojima se opisuju načini izazivanja preznojavanja.\nIndijanci su se uvijali u bele tkanine od lana i tako se izlagali suncu i vršili prečišćavanje putem preznojavanja. Asteci su koristili kolibe za preznojavanje, zatim američki Indijanci sa šatorima specifičnog oblika kao i Skiti u srednjoj Rusiji.\nKako tvrdi rimski istoričar Tacit (55-120 godine n.e.). germanski narodi su koristili prirodne pećine koje su se ispunjavale parom, tako što se na prethodno užareno kamenje sipala voda. U helenskoj mitologiji opisano je da su Kirkine nimfe čak posipale Odiseja hladnom i toplom vodom pre polnog uživanja.kako pominje istoričar Herodot oko 450 godine pre n.e\nZa vreme Luja XIV u Francuskoj nastao je pokušaj da se usavrši parno kupatilo\npa se u kabini za jednu osobu, telo izlagalo pari obogaćenoj čajevima od lekovitih trava.\nU arapskim zemljama su se vekovima posećivale sjajne, raskošne građevine u kojima su se nalazile prostorije sa različitim temperaturama i vlažnostima vazduha, poznate kao TURSKA KUPATILA.\nSam naziv sauna potekao je od finske reči "SAVU" što znači - dim. Boravak u dimu nazvan je "SAVUNA". Još starija reč od savune je "SAKNA".U zapadnim delovima finske nazvana je PERTI što u prevodu znači – kabina.\nU prošlosti su se koristile vodene kupke i parna kupatila kao posledica religioznih preporuka i rituala prečišćavanja i inicijacije.\nVremenom taj aspekt je zamenjivan terapeutskim i higijenskim razlozima a u naše vreme za fizičkom blagostanjem ili lepotom, kako bi rekli-fitness.\nU Finskoj su saune sastavni deo svakodnevnog života i važan su deo finskog identiteta. Tokom 50-ak godina broj sauna u Finskoj narastao je trostruko, od oko pola miliona u 1938. na oko 1,5 milion u 1990. Broj sauna u Finskoj i dalje raste, i procenjuje se da u Finskoj sada postoji približno 2 miliona sauna.\nSkoro svako u Finskoj ima pristup sauni. U ruralnim sredinama većina domova još uvek ima saune s pećima na drvo. Često porodice imaju svoju vlastitu saunu pored jezera ili mora.\nKao što je deo života pojedinaca, sauna je takođe uveliko prisutna u kompanijama i državnim institucijama. Svaka uspešna kompanija, koja želi da zadržati imidž uspešnog poslovanja, mora imati saunu gde se sklapaju mnogi važni dogovori ili jednostavno služe za opuštanje poslovnih partnera.\nBroj tipova sauna u Finskoj se stalno povećava, a jedina koja je praktično nestala je javna gradska sauna.


Najava: Serija A, 14. kolo: Težak posao za Juve, veliki derbi na Olimpiku! – Kladjenje.rs\nHomeNajavaNajava: Serija A, 14. kolo: Težak posao za Juve, veliki derbi na Olimpiku!\nNajava: Serija A, 14. kolo: Težak posao za Juve, veliki derbi na Olimpiku!\n1 Decembra, 2018 Vlajko Najava\nOvog vikenda je na programu 14. kolo Serije A. Sigurno je da će najinteresantnije biti u mečevima između Fiorentine i Juventusa, kao i Rome i Intera koji je i derbi kola. Ništa manje zanimljivo ne bi trebalo da bude ni u meču između Milana i Parme, pošto se “rosoneri” nalaze na petom a zahuktale “mlekadžije” na šestom. Lacio će pokušati da do vrednih bodova dođe na gostovanju kod Kjeva, dok će Napoli imati izuzetno težak posao pošto gostuju Atalanti, koja igra odlično u poslednje vreme.\nSPAL – Empoli – 1 @ 2.45 u Meridianbet\nUvodni meč 14. kola igraju fudbaleri SPAL-a i Empoli. Domaća ekipa je fantastično startovala ove sezone, i u jednom trenutku su bili čak i na trećem mestu na tabeli. Ipak, kako prvenstvo odmiče, ovaj tim igra sve slabije, a u prilog tome ide i činjenica da se trenutno nalaze na 15. mestu na tabeli sa samo dva boda više od ekipe koja će sledeće sezone igrati u Seriji B. Kada je u pitanju Empoli, ova ekipa je sjajnim partijama u poslednje vreme pobegla sa dna tabele. Naime, prvo su na svom terenu savladali ekipu Udineza koja se takođe grčevito bori za opstanak, da bi u prošlom kolu ostvarili veliku pobedu u duelu sa Atalantom, u jednom zaista sjajnom meču koji je završen rezultatom 3:2. Prednost u ovom meču ipak dajemo domaćoj ekipi, pošto već dugo ne znaju za pobedu, a njihov domaći teren važi za jedan od težih, pa vam predlažemo da odigrate 1.Registruj se na Meridianbet\nFiorentina – Juventus – 2 @ 1.64 u 1obet\nOvo je svakako najzanimljiviji meč subotnjeg programa. Fudbaleri Fiorentine su sjajno startovali u ovogodišnjem šampionatu, međutim u poslednje vreme ne igraju dobro. Već šest mečeva ne znaju za pobedu, i u tom periodu su doživeli jedan poraz i čak pet puta igrali nerešeno, od čega čak četiri puta sa rezultatom 1:1. Međutim, u prošlosti su znali da naprave dosta problema Juventusu na svom Artemio Frankiju. Juventus je pobedom nad Valensijom i definitivno obezbedio plasman u nokaut fazu pa sada mogu malo više da se fokusiraju na Seriju A, gde im ide odlično pošto se nalaze na prvom mestu i imaju čak osam bodova više od drugoplasiranog Napolija, a devet od trećeplasiranog Intera. U prošlom kolu su rutinski savladali ekipu SPAL-a, golovima Kristijana Ronalda i Marija Mandžukića koji igra fantastično ove sezone. Sigurno je da će “stara dama” učiniti sve da dobije i ovaj meč, i na taj način poveća prednost u odnosu na svoje rivale još malo. Zbog toga vam toplo preporučujemo da na ovom meču odigrate 2.Registruj se na 10Bet\nSampdorija – Bolonja – 1 @ 1.95 u 1xbet\nSampdorija je na startu šampionata najavila da će ove sezone biti ozbiljan konkurent za mesta koja donose plasman u neko od evropskih takmičenja. Međutim, serija očajnih rezultata ekipe iz Đenove je dovela do toga da se ova ekipa trenutno nalazi na tek 12. mestu na tabeli, ali ipak daleko od opasne zone, pošto imaju čak pet bodova više od ekipe koja se trenutno nalazi na 18. mestu. U prošlom kolu u velikom derbiju Đenove su remizirali sa istoimenim klubom pošto je bilo 1:1. Kada je u pitanju ekipa Bolonje, ovi momci u poslednje vreme pružaju dosta bolje partije nego li na početku sezone, ali je opšti utisak da je to i dalje nedovoljno za opstanak u Seriji A. U prošlom kolu su uz dosta sreće izborili remi u meču sa Fiorentinom, iako je “viola” bila izuzetno bolji rival u tom meču i pravo je čudo kako nisu došli do sva tri boda. Trenutno se ova ekipa nalazi na 18. mestu koje naredne sezone vodi u Seriju B, ali je ipak utisak da će bodove morati da potraže na nekom drugom mestu pošto je došlo vreme za novu pobedu Sampdorije, i zbog toga vam preporučujemo da odigrate 1 na ovom meču.Registruj se na 1XBet\nMilan – Parma – 3+ @ 1.63 u Meridianbet\nNe cvetaju ruže fudbalerima Milana ove sezone. Ipak, ruku na srce, u poslednje dva kola ova ekipa nije imala ni sreće. Naime, prvo je Iguain u meču sa Juventusom promašio penal pri vođstvu “stare dame” od 1:0, da bi u prošlom kolu primili gol od Lacija u dubokoj sudijskoj nadoknadi i na taj način ostali bez sva tri boda na jednom od najtežih gostovanja u Seriji A. Trenutno se ova ekipa nalazi na petom mestu na tabeli, ali imaju samo bod manje od Lacija koji je četvrtoplasirani, i deluje da će te dve ekipe do samog kraja voditi veliku borbu za to četvrto mesto koje vodi u Ligu šampiona. Međutim, Milan ima samo dva boda više od šestoplasirane Parme sa kojom se i sastaje u ovom kolu. Ekipa sa Enio Tardinija nakon povratka u Seriju A igra fantastično. U poslednja dva kola ova ekipa je ostvarila dve pobede, i to prvo na gostovanju kod Torina, a potom i na svom terenu protiv Sasuola. Deluje da će ova ekipa igrati dosta hrabro i u Milanu, gde su već ostvarili jednu pobedu ove sezone i to pošto su savladali Inter sa 1:0. Nikako vam ne savetujemo da probate sa konačnim ishodom, jer je zaista nepredvidivo u kom smeru bi mogao da ode ovaj meč, pa se zato fokusirajte na golove kojih bi i te kako trebalo da bude na ovom meču, pa vam zbog toga preporučujemo da pokušate sa igrom 3+.Registruj se na Meridianbet\nFrozinone – Kaljari – 1 @ 2.90 u Bet365\nDugo je ekipa Frozinonea bila bez gola u Seriji A, ali se čini da od kako su uspeli da zatresu protivničku mrežu stvari su krenule na bolje po ovaj simpatični klub. Uspela je ova ekipa da upiše i prvu pobedu u sezoni, i to protiv SPAL-a na gostovanju. Nakon toga su uspešno odoleli Parmi na Enio Tardiniju a potom i Fiorentini na svom terenu, a to su dva objektivno jača rivala od Frozinonea. Ipak, u prošlom kolu im spasa nije bilo pošto je Inter došao do ubedljive pobede na svom terenu kada je bilo 3:0. Što se tiče fudbalera Kaljarija, ova ekipa igra dosta bolje nego što to rezultati pokazuju. Trenutno se ovaj tim nalazi na 13. mestu na tabeli, a u protekla dva kola su doživeli dva remija i to prvo protiv SPAL-a a potom i protiv Torina na svom terenu. Čini se da je došlo vreme za drugu pobedu Frozinonea u ovoj sezoni, pa vam zbog toga preporučujemo da na ovom meču odigrate 1.Registruj se na Bet365\nSasuolo – Udineze – 3+ @ 2.01 u Meridianbet\nGeneralno fudbaleri Sasuola igraju odlično ove sezone, ali je opšti utisak da u poslednjih nekoliko kola ipak pružaju nešto slabije partije. Trenutno se ekipa iz Ređo Emilije nalazi na osmom mestu na tabeli, a u prošlom kolu su doživeli poraz na Enio Tardiniju od Parme, kada je bilo 2:1. I pored tog poraza, treba dodati da je ova ekipa pružila dosta dobru partiju, ali ipak lopta nije htela u gol. Kada je u pitanju Udineze, “zebre” su u prošlom kolu ostvarili jednu veliku pobedu u duelu sa Romom kada je bilo 1:0. Na taj način je ova ekipa skočila čak na 16. mesto na tabeli, iako su pre tog meča bili odmah iznad prežaljenog Kjeva i Frozinonea. Sigurno je da i jedna i druga ekipa žele pobedu na ovom meču, Sasuolo zbog činjenice da želi da izađe iz krize, a Udineze jer želi da se dodatno pomeri iz opasne zone. Savetujemo vam da pokušate sa golovima kojih bi na ovom meču trebalo i te kako da bude, pa probajte sa igrom 3+.Registruj se na Meridianbet\nTorino – Đenova – 1 @ 1.71 u 1xbet\nI od Torina i Đenove smo ove sezone očekivali mnogo više. Domaći fudbaleri se trenutno nalaze na 11. mestu na tabeli, a u poslednje vreme ne igraju baš najbolje. Naime, u prošlom kolu su remizirali sa Kaljarijem na gostovanju, dok su pre toga na svom terenu doživeli poraz od Parme u meču u kom su zaista bili u podređenom položaju. Kada je u pitanju ekipa Đenove, nakon odličnog starta prvenstva, “grifoni” ne liče na sebe. Trenutno se ova ekipa nalazi na 14. mestu na tabeli i već dugo ne znaju za pobedu. U prošlom kolu su u velikom derbiju Đenove remizirali sa Sampdorijom, a opšti utisak je da su bili bolja ekipa na tom meču. I jedna i druga ekipa će želeti pobedu, jer bi ih eventualni poraz ili remi još više približilo grupi timova koji se bore za opstanak. Prednost ipak dajemo domaćoj ekipi, pa vam zbog toga savetujemo da odigrate 1 na ovom meču.Registruj se na 1XBet\nKjevo – Lacio – 3+ @ 1.75 u Meridianbet\nSkoro svi su prežalili Kjevo, možda i ne toliko zbog činjenice da imaju samo bod na svom kontu, već zbog toga što se klub nalazi u velikim finansijskim problemima. Ipak u poslednja dva kola je ova ekipa pokazala da se neće tako lako predati. Prvo su na svom terenu remizirali sa Bolonjom kada je bilo 2:2, da bi u prošlom kolu na iznenađenje mnogih uspeli da odole na gostovanju kod Napolija i osvoje zlata vredan bod. Meč je završen sa rezultatom 0:0. Što se tiče fudbalera Lacija, ova ekipa vodi veliku borbu sa Milanom oko četvrtog mesta koje vodi u Ligu šampiona naredne sezone. U prošlom kolu su ove dve ekipe imali međusobni susret i možemo slobodno reći da se tim iz Rima izvukao u tom meču pošto je do boda došao kolom Koreje u dubokoj sudijskoj nadoknadi što je bio jasan signal za veliko slavlje na Olimpiku. Na taj način je Lacio zadržao prednost u odnosu na Milan za jedan bod, ali treba reći da šansu iz prikrajka vreba i Parma koja ima samo tri boda manje od četvrtoplasiranog Lacija a u ovom kolu ima međusoban meč sa Milanom. Sigurno je da se Kjevo neće tako lako predati, ali jedno je sigurno, ovde će biti golova i zbog toga vam preporučujemo da odigrate igru 3+.Registruj se na Meridianbet\nRoma – Inter – GG @ 1.60 u 1xbet\nVeliki derbi ovog kola igra se na Olimpiku gde Roma dočekuje Inter. Fudbaleri Rome igraju dosta promenljivo ove sezone, što ih i košta trenutnog plasmana na tabeli pošto se ova ekipa nalazi na tek sedmom mestu na tabeli. Ipak, “vučica” je obezbedila plasman u nokaut fazu Lige šampiona, pa možemo slobodno reći da je jedan od ciljeva za ovu sezonu ispunjen, što sigurno znači da će se Roma više fokusirati na prvenstvo gde im baš i ne cvetaju ruže. U prošlom kolu su na gostovanju kod Udinezea izgubili sa 1:0, što je ponovo podgrejalo priče o mogućoj smeni Di Frančeska. Sa druge strane, Inter igra odlično ove sezone i trenutno se nalazi na trećem mestu na tabeli i ima samo bod manje od drugoplasiranog Napolija. U prošlom kolu su “neroazuri” ubedljivo savladali ekipu Frozinonea sa 3:0, ali su pre toga doživeli debakl na gostovanju kod Atalante pošto su poraženi sa 4:1. Ono što je zabrinulo sve navijače ove ekipe je poraz od Totenhema u Ligi šampiona kojim su znatno smanjili svoje šanse za plasman u dalju fazu. Ipak, Inter u poslednjem kolu dočekuje PSV, dok Totenhem gostuje Barseloni, a obe ekipe imaju isti broj bodova. Što se tiče ovog meča, jako je nezahvalno prognozirati konačan ishod jer se ne zna u kom smeru bi mogao da krene ovaj susret, ali jedno je sigurno, mečevi Rome i Intera po tradiciji donose veliki broj golova, i zato vam preporučujemo da pokušate sa igrom GG jer smo mišljenja da će i jedni i drugi uspeti da zatresu mrežu protivnika.Registruj se na 1XBet\nAtalanta – Napoli – GG @ 1.60 u 10bet\nPoslednji susret ovog 14. kola je meč između Atalante i Napolija. Fudbaleri Atalante igraju dosta dobro u poslednje vreme, što i potvrđuje njihov plasman na tabeli pošto se trenutno nalaze na devetom mestu na tabeli. Ova ekipa je dosta loše startovala u prvenstvo, ali su velikom serijom pobeda ponovo ušli u igru za neko od mesta koje naredne sezone vodi u evropska takmičenja. U prošlom kolu su nesrećno poraženi od Empolija, ali su pre toga oduševili svoje navijače pošto su na svom terenu savladali Inter sa ubedljivih 4:1 i na taj način podsetili na odlične partije koje su pružai prošle sezone. Kada je u pitanju ekipa Napolija, oni su u prošlom kolu doživeli veliki kiks pošto su na svom terenu igrali samo bez golova protiv poslednjeplasiranog Kjeva. Ipak, u Ligi šampiona su došli do izuzetno važnog trijumfa protiv Crvene zvezde, ali je utisak da četa Karla Ančelotija nije blistala ni u tom meču, jer su srpskom predstavniku dozvolili veliki broj prilika u drugom poluvremenu. Atalanta retko gubi mečeve na svom terenu, a Napoli igra podjednako dobro i na svom terenu ali i na strani. Ipak, nećemo se usuditi da prognoziramo pobedu Napolija na ovom meču, jer se čini da je igra GG mnogo realnija, jer bi i jedna i druga ekipa trebale da postignu gol na ovom meču.Registruj se na 10Bet\nNajava Serije A\nDerbi dana: Fiorentina – Juventus: Težak posao za šampiona Italije!\nTip dana: Roma – Inter: Mečevi ove dve ekipe po tradiciji donose dosta uzbuđenja!\nTip dana: Hrvatska – Slovačka: Meč odluke za jedne i druge!\n16 Novembra, 2019 Vlajko Tip Dana\nU subotu se nastavljaju kvalifikacije za Evropsko prvenstvo koje će biti održano 2020. godine, a za vas smo ovog puta analizirali meč između Hrvatske i Slovačke, koji će nam u mnogome dati odgovor ko će […]\nTip dana: Barselona – Lion: Može li ekipa sa “Žerlana” da naudi Barsi?\n13 Marta, 2019 Vlajko Tip Dana\nU sredu je na programu revanš meč osmine finala Lige šampiona u kom Barselona na svom Nou Kampu dočekuje ekipu Liona. Rezultat iz prvog meča je 0:0, tako da i jedna i druga ekipa ima […]\nNajava: Serija A, 15. kolo: “Derbi Italije” i još nekoliko zanimljivih susreta!\n7 Decembra, 2018 Vlajko Najava\nOvog vikenda je na programu 15. kolo italijanske Serije A, a svakako da se najzanimljiviji susret igra već danas, pošto fudbaleri Intera dočekuju Juventus u “Derbiju Italije”. Što se tiče ostalih parova, Napoli na svom […]


Usvojili Odluku o formiranju odbora za reformu izbornog i drugog zakonodavstva - Vijesti.me\n"DPS je inicirala formiranje ovog odbora, vjerujući da će ovaj saziv Skupštine i ovaj dio posla završiti vrlo kvalitetno, kako bi se unaprijedio okvir za održavanje daljih izbora i povećalo povjerenje javnosti, kako domaće, tako i međunarodne", rekao je Gvozdenović Edit\nSkupština Crne Gore (Foto: Filip Roganović)\nMINA, Darvin Murić 30. oktobar 2018, 18:19 ažurirano 29. januar 2019, 09:57\nPoslanici vladajuće koalicije, Demokratskog fronta i Socijaldemokratske partije usvojili su Odluku o formiranju odbora za reformu izbornog i drugog zakonodavstva.\nOdluku o formiranju odbora koji će imati po sedam članova iz vlasti i opozicije nisu podržali nezavisni poslanici Aleksandar Damjanović, Goran Danilović, Goran Radonjić i Anka Pavićević, te poslanik Liberalne partije Andrija Popović, koji su bili uzdržani.\nDemokratska partija socijalista (DPS) inicirala je formiranje odbora za reformu izbornog zakonodavstva, kako bi se unaprijedio okvir za održavanje daljih izbora i povećalo povjerenje javnosti, kazao je potpredsjednik DPS Branimir Gvozdenović.\nGvozdenović je rekao da će odbor za reformu izbornog i drugog zakonodavstva biti formiran radi optimizacije sveukupnog ambijenta, u kojem će biti održavani naredni izbori.\n"Do sada smo imali slobodne i fer izbore, ali nijedan zakonski okvir se ne može smatrati savršenim i uvijek postoji prostor za njegovu nadogradnju", rekao je Gvozdenović.\nOn je kazao da DPS-u, kao partiji koja decenijama dobija najveću podršku građana, odgovara svako poboljšanje zakonskog okvira.\n"Zato i sada želimo da poboljšamo izborno zakonodavstvo i sa političkim saradnicima i sa rivalima. U ovoj odluci su sadržani progresivni i afiramativni predlozi i nije mi jasno šta tu nije opoziciji prihvatljivo", kazao je Gvozdenović.\nOn ne vidi razlog da se u rad odbora ne uključe partije koje bojkotuju rad parlamenta i poručio da bi svima trebalo da cilj bude najbolji interes građana i države Crne Gore, a to je unapeđenje zakonodavstva.\n"DPS je inicirala formiranje ovog odbora, vjerujući da će ovaj saziv Skupštine i ovaj dio posla završiti vrlo kvalitetno, kako bi se unaprijedio okvir za održavanje daljih izbora i povećalo povjerenje javnosti, kako domaće, tako i međunarodne", zaključio je Gvozdenović.\nPoslanik DF-a, Milutin Đukanović, kazao je da je danas pred poslanicima odluka o formiranju privremenog odbora za reformu izbornog i drugog zakonodavstva i da se postavlja pitanje da li to znači otpočinjanje iskrenog dijaloga između vlasti i opozicije kako bi se omućilo da sledeći izboru budu slobodni i fer.\nOn je rekao da DF, za razliku od DPS-a, smatra da do sada nijedni izbori u Crnoj Gori nijesu bili fer i slobodni i da to njihovo uvjerenje ne mogu promijetiti izvještaji posmatračkih misija međunarodne zajednica.\nPrema riječima Đukanovića, bez demokratizacije društva nema slobodnih izbora.\n"Bili bi naivni kada bi rekli da vjerujemo u iskrene namjere aktuelnog režima, ali smo odlučili da damo šansu dijalogu. Za proteste nikada nije kasno i za njih smo uvijek spremni", istakao je Đukanović.\nOn je rekao da DF sumnja u iskrene namjere DPS za uspješan rad privremenog odbora jer se, kako je naveo, ta partija i dalje grčevito zalaže da se Demokratama i URA-i ostavi prostor da se naknadno uključe u rad tog tijela.\n"Mislimo da bi bilo dobro da se već na početku rada znaju svi članovi odbora. DF ne traži ta mjesta za sebe iz tih razloga još nije odlučio kako će glasati", rekao je Đukanović.\nPoslanik Socijaldemokratske partije (SDP), Ranko Krivokapić, rekao je da izbori 2016. godine nijesu bili slobodni i fer jer se, smatra on, u okruženju državnog udara ne može slobodno glasati.\n"Nosilac suverenosti je građanin, a on ima samo jedan način da odlučuje a to je da izabere vlast svojom voljom. To je u Crnoj Gori stalno sporno. Nekad više a nekad manje", rekao je Krivokapić.\nKako je rekao, neće biti nespornih izbora ukoliko ne bude dogovora o načinu sprovođena izbora i garancija za njihovo sprovođenje.\n"Moramo da pokušamo da dođemo do demokratske volje građana. To je samo početak da se počnu rješavati nagomilani problemi u našem društvu", smatra Krivokapić.\nOn je poručio da ništa neće pomoći ukoliko Crna Gora ne vrati pravdu kao osnovnu vrlinu.\n"Ništa nam neće pomoći- ni deset odluka, ni razgovori, ni stotinu međunarodnih odluka", kazao je Krivokapić.\nPoslanik Bošnjačke stranke, Ervin Ibrahimović, rekao je da će formiranje odbora predstavljati demokratski iskorak, rezultat pluralizma crnogorskog društva koji će biti rezultat odgovornog odnosa političkih predstavnika koji su učestvovali u radu Kolegijuma.\nPočetak dijaloga i razgovori u poslednja dva mjeseca, kako je naveo, predstavljaju napredak u političkom životu Crne Gore i veliki doprinos u pravcu optimizacije sveukupnog ambijenta za naredne izborne cikluse, jačanju međusobnog i povjerenja građana u izborni ciklus.\n"I pored činjenice da pred članovima odbora predstoji nimalo jednostavan zadatka, na osnovu dvomjesečnog rad, stiče se utisak da ni jednoj partiji ne odgovara fragmentacija i polarizacije političke scene i nedostak dijaloga", rekao je Ibrahimović i dodao da vjeruje u pozitivan rada tog tijela.\nPoslanik Demosa, Miodrag Lekić, kazao da je se može stvoriti utisak da je u Crnoj Gori na sceni dijalog, politička idila i stabilnost.\n"Smatram da je sve suprotno. Crna Gora, ne samo da je u demokratskoj krizi, nego pocijepana po nekoliko osnova", naveo je Lekić.\nOn je rekao da je reforma Vladin posao, jer je ona odgovorna za stanje društva, pokreće inicijative, donosi rješenja, a da je prebačen parlamentu.\nLekić je kazao da će glasati za Predlog odluke, ali je upozorio da postoji opasnost i mogućnost simuliranja i odugovlačenja posla.\n"Rok koji je dat je jako dug. Nadam se da ćemo se, kada počnemo da radimo, moći dogovoriti da neka pitanja realizujemo mnogo prije, konkrentno mislim na Javni servis, koji je ponovo poliitčki tabloid vladajuće stranke", rekao je Lekić i dodao da neće učestvovati u radu ako ne uspiju da naprave da Javni servis bude u interesu svih građana.\nOn smatra da odbor u radu ne treba da se bavi izborom članova Sudskog savjeta iz reda uglednih pravnika.\nPoslanik Socijaldemokrata, Boris Mugoša,rekao je da je zadovoljan zbog konstruktivnih diskusija, održanih u prethodnom periodu.\nOn je pohvalio rad svih poslaničkih klubova za kvalitetna rješenja koja su pretečena u dobru Odluku.\n"Najzahtjevnija faza nas tek očekuje i tu ćemo svi pokazati pravo lice odnosno da li smo iskreni u namjerama ili smo samo deklarativno privrženi", rekao je Mugoša.\nKako je naveo, mora se sve uraditi kako bi se povratilo povjerenje građana u izborni proces i povjerenje u izborne partije.\nNezavisni poslanik Goran Danilović, rekao je da je suština ovog procesa pitanje hoće li se konačno dobiti izbori kojima će svi biti zadovoljni i jedni drugima pružiti ruke.\nOn je posjetio da je Ujedinjena Crna Gora tražila da se na odboru raspravlja o pet zakona, pod uslovom da će sve dogovoreno sprovoditi i nadgledati Vlada državnog jedinstva, ali da je to odbijeno.\n"Dok to ne bude jasno, DPS neće popustiti i odreći se poluga moći koje donose pobjede na izborima", naveo je Danilović.


Ostale vesti, 09.12.2015, 00:30 AM\nPosle terorističkih napada u Parizu koji su odneli više od stotinu života, i u kojima je ranjeno na stotine ljudi, francuske vlasti razmatraju predloge novih zakona kojima će zabraniti pristup svim javnim i otvorenim WiFi mrežama i Toru.\nFrancuski list Le Monde objavio je članak o internom dokumentu Odeljenja za građanske slobode i pravne poslove Ministarstva unutrašnjih poslova u kome se nalaze predlozi dva nova zakona. Predlogom zakona o vanrednom stanju francuska vlada razmatra zabranu korišćenja svih dostupnih, javnih i otvorenih bežičnih mreža za vreme vanrednog stanja. Prema ovom predlogu, ako se vlasnici javnih bežičnih mreža ne povinuju zakonu, smatralo bi se da su počinili krivično delo.\nRazlog za ograničenje pristupa javnim ili deljenim WiFi mrežama je navodno taj što je veoma teško pratiti osumnjičene koji koriste javne bežične mreže za komunikaciju, tako da bi u slučaju da ovaj predlog zakona bude usvojen, vlasti mogle isključiti javne WiFi pristupne tačke dok traje vanredno stanje.\nVanredno stanje i inače značajno povećava ovlašćenja francuske policije, koja može da pretresa stanove bez sudskog naloga, pojača graničnu kontrolu i zabrani javne proteste.\nPredlog koji se odnosu na borbu protiv terorizma omogućava vlastima zabranu korišćenja ili blokiranje Tor servisa koji svojim korisnicima garantuje anonimnost na internetu. Tor koriste novinari i uzbunjivači u celom svetu, kako bi zaštitili sebe i svoju komunikaciju. Međutim, francuske vlasti smatraju da Tor služi i teroristima kojima obezbeđuje anonimnost dok planiraju napade i međusobno komuniciraju.\nIpak, u dokumentu je Odeljenje za građanske slobode i pravne poslove postavilo pitanje da li bi ovakvi predlozi bili u suprotnosti sa francuskim ustavom. Mnogi smatraju da bi ovaj potez francuskih vlasti bio pogrešan jer bi zahtev internet provajderima da blokiraju pristup Toru bio udar na pravo na privatnost i anonimnost korisnika interneta.\nS druge strane, francuske vlasti ne greše kada tvrde da Tor koriste ne samo oni koji ne rade ništa loše, već i teroristi, pedofili i sajber kriminalci koji ga koriste da bi sakrili svoj identitet.\nPrema pisanju Monda, predlozi zakona mogli bi se naći pred francuskim parlamentom sredinom januara sledeće godine. Ako ih skupština usvoji, Francuska će biti prva evropska zamlja koja blokira Tor. Iako to nije jednostavno izvesti, nije ni nemoguće, što su pokazali Iran i Kina koji su uspeli da blokiraju Tor.


Neformalna grupa građana „Stop nelegalnom odlaganju otpada na Krupačkim stijenama“ upozorava: Deponija Krupačke stijene od 2018. godine nema ekološku dozvolu i radi nelegalno! - Antikorupcija\nSutra press konferencija grupe, zakazana za 11 sati.\nNeformalna grupa građana „Stop nelegalnom odlaganju otpada na Krupačkim stijenama“ koristeći zakonske mogućnosti za pristup informacijama javnih ustanova, došla je do podatka da deponija Krupačke stijene od 2018. godine nema ekološku dozvolu i radi nelegalno.\nOvo je zaključak izveden iz odgovora Ministarstva za prostorno uređenje, građevinarstvo i ekologiju Republike Srpske, na zahtjev Grupe.\nOvim povodom, Grupa je najavila svoju press konferenciju, na kojoj će javnost detaljnije upoznati sa problemom s kojim se suočavaju građani ovog područja, ali i šire.\nIz grupe „Stop nelegalnom odlaganju otpada na Krupačkim stijenama“, podsjećaju da mještani naselja Vojkovići (Istočna Ilidža) i Krupac (Trnovo) već mjesecima ukazuju na nesavjesno postupanja i zloupotrebe položaja od strane odgovornih lica u JKP „Trnovo“ i ukazuju na sumnje da se na deponiju odlaže i otpad koji nije isključivo komunalni, zbog čega su zabrinuti da im je time ugroženo zdravlje.\nMediji su i ranije ukazivali na probleme u vezi ove deponije i rada JKP “Trnovo”, navodeći da zabrinutost ne treba da osjećaju samo stanovnici okolnih naselja, nego i građani Sarajeva, zbog blizine deponije koritu rijeke Željeznice i zbog uticaja na podzemne vode koje, između ostalih, idu i u vodovod koji napaja vodom Sarajevo.\nDirektor JKP “Trnovo” demantovao je navode da se na deponiji odlaže nedozvoljen otpad, ali povjerenju u odgovoran rad ovog preduzeća svakako nije pomogla i izražena netransparentnost, koja je svojevremeno kulminirala onemogućavanjem pistupa deponiji ekipi BHRT-a.\nU inspekciji Grada Istočno Sarajevo potvrdili su da je po dojavi građana o odlaganju medicinskog otpada na deponiji, gradski ekološki inspektor izlazio na lice mjesta, a naknadno je po istom osnovu deponiju kontrolisao i republički ekološki inspektor. Dokumentacija o do sada provedenim aktivnostima inspekcije predati su Policijskoj upravi Istočno Sarajevo, na njihov zahtjev.\nPolicija Istočnog Sarajeva, naime, pod nadzorom Okružnog javnog tužilaštva Istočno Sarajevo, otvorila je, krajem 2020., istragu o slučaju deponije na području Općine Trnovo, na lokaciji Krupačke stijene, za koju nam je potvrđeno da je još uvijek u toku.\nViše o informacijama i stavu grupe „Stop nelegalnom odlaganju otpada na Krupačkim stijenama“ – sutra, nakon press konferencije zakazane za 11 sati.